title: Kilan kirkko (Västmanlandin lääni)

text: Kilan kirkko () on alkujaan 1300-luvulla rakennettu Västeråsin hiippakuntaan kuuluvan Kilan seurakunnan kivinen kirkkorakennus Salan kunnassa Västmanlandin läänissä Ruotsissa.


title: Kilan kirkko (Västmanlandin lääni)

text: Kirkko on väriltään vaalean tiilenpunainen ja sen sokkeli on tummemman punainen. Malliltaan se on länsitornillinen pitkäkirkko. Siinä on taitekatto ja tornin huipulla on pieni lanterniini. Julkisivussa räystään alapuolella runkohuonetta ja tornia kiertää profiloitu korniisi. Eteläseinällä on ulkoneva barokkityylinen portaali. Kirkon pääsisäänkäynti on länsitornin pyörökaarisessa portaalissa.


title: Kilan kirkko (Västmanlandin lääni)

text: Kirkon sisäpuolella keskiaikaista tyyliä edustavat kaksi tähtiholvia, joista lähimpänä tornia olevassa on jäljellä koristemaalauksia. Kirkon alttarikaappi on peräisin noin vuodelta 1500. Saarnastuoli on tehty vuonna 1651, se oli korvattu uudemmalla saarnastuolilla vanhanaikaisena, mutta palautettu myöhemmin paikoilleen. 1700-luvulta on peräisin kuorin kupoliholvi ja kuorin taakse sovitettu sakaristo. 1800-luvulta on säilynyt urkufasadi. Muu sisutus on tehty pääosin vuosina 1936 ja 1969. Sisustuksen väreinä ovat vihreä ja punaruskea.


title: Kilan kirkko (Västmanlandin lääni)

text:
Kirkko
Ilmeisesti vanhan puukirkon tilalle rakennettu kivikirkko on rakennettu vuoden 1300 tienoilla. Alkuperäisasussaan kirkko oli noin 20 metriä pitkä ja pohjamuodoltaan suorakaide. Siinä oli paanukatto ja kirkkosalin sisäkatto oli puinen tynnyriholvi. Sisällä seiniä oli koristeltu muun muassa kiviharkkoja jäljittelevin maalauksin. Kuoriin antoi valoa suuri ikkuna ja kirkon eteläseinällä oli kaksi ikkunaa. Kirkkosaliin muurattiin kaksi tähtiholvia 1400-luvun jälkipuoliskolla, siinä yhteydessä ikkunajakoa piti muuttaa holvia kannattavien pilareiden takia. Seiniin tehtiin kuviomaalauksia ja myöhemmin myös holvit koristeltiin maalauksin. 1600-luvun puolivälissä kuorin pohjoissivulle rakennettiin urkulehteri. Salalainen Peder Arvidsson teki vuonna 1651 kirkkoon saarnastuolin. Myöhemmin 1600-luvulla keskiaikaisia ikkuna-aukkoja suurennettiin ja avattiin myös uusia ikkunoita. Kirkon


title: Kilan kirkko (Västmanlandin lääni)

text: Kirkon ulkoasu muuttui huomattavasti vuonna 1780 tehdyssä muutostyössä. Kellotapuli purettiin, ja kirkosta purettiin eteläsivun asehuone ja läntinen päätyseinä. Purettujen seinien kivistä rakennettiin länsitorni, ja kellotapulista saadusta puutavarasta tehtiin palkkeja ja pukit kirkonkelloille. Jyrkkä harjakatto sai väistyä nykyaikaisemman taitekaton tieltä. Vanhoja ikkuna-aukkoja ummistettiin ja uusia avattiin, niin että ikkunavälit olivat säännöllisempiä ja julkisivut tulivat symmeririsimmiksi. Vanhoista ikkunoista tehtiin torniin lanterniini. Kirkkoa jatkettiin itäpäädystä, sinne tehtiin perustukset kuorin jatkeelle ja sakaristolle, ne rakennettiin vasta vuonna 1798. Tuolloin kuoriin muurattiin kupoliholvi ja takaseinän viereen muurattiin edelleen olemassa oleva alttari, jossa oli puinen kansi. Kuorin alle kaivettiin viinikellari, jonne oli kulku sakaristosta. Saarnastuoli siirrettiin kuorin ja runkohuoneen välisen holvikaaren eli triumfikaaren kohdalle. Kirkkosalin penkit ja lehteri maalattiin sinisen ja siniharmaan sävyin, ja seinissä ja holveissa olleet maalaukset kalkittiin piiloon. Sakaristo varustettiin kiintein arkkupenkein. Uusittu kirkkosali oli aikaisempaa isompi, valoisampi ja koruttomampi, eivätkä keskiaikainen alttarikaappi ja vuodelta 1651 oleva saarnastuoli sopineet tyyliin. Kirkossa vuonna 1801 tehdyn tarkastuksen mukaan alttarikaappi ja saarnastuoli olivat vanhanaikaisia. Niinpä vuonna 1828 kirkkoon vaihdettiin uusi alttarisaarnastuoli, jonka teki kuvanveistäjä Fahlcrantz.


title: Kilan kirkko (Västmanlandin lääni)

text: Seuraava iso sisätilojen muutostyö tehtiin vuonna 1891, jolloin 1600- ja 1700-luvuilta peräisin olleet suljetut penkkikorttelit vaihdettiin avoimiin penkkiriveihin, jotka ootrattiin vaalean tammen värisiksi. Kirkkoon tehtiin sementtilattia ja kirkkosaliin tuli kamiina lämmityslaitteeksi. Kaksi vuotta myöhemmin rakennettiin lehterille urut, joiden fasadi oli uusigoottilaista tyyliä. Paanukatto korvattiin peltikatolla.


title: Kilan kirkko (Västmanlandin lääni)

text: Vuonna 1936 tehtiin ulko- ja sisäpuolisia muutoksia, korjauksen suunnittelija oli arkkitehti Arre Essén. Julkisivut roiskerapattiin ja ovet päällystettiin kuparilevyin. Kirkkosalin ikkunoihin lisättiin sisäpuitteet, joiden lasitus tehtiin vanhaa lasia jäljittelevällä lasilla lyijyjuotoksin. Kirkkosalin jäljellä olleet koristemaalaukset otetiin esiin ja restauroitiin. Vuodelta 1828 ollut alttarisaarnastuoli poistettiin silloisen valtionarkeologin ankarasta vastustuksesta huolimatta ja se korvattiin vuonna 1651 tehdyllä vanhalla saarnastuolilla, joka restauroitiin. Samoin keskiaikainen alttarikaappi palautettiin entiselle paikalleen. Asehuoneeseen tehtiin tiililattia ja sakariston alapuoliseen betoniseen kellariin asennettiin keskuslämmityskattila. Vuonna 1938 kuorin ikkunoihin tehtiin lasimaalaukset. Keskuslämmityskattila vaihdettiin sähkölämmitykseen vuonna 1955.


title: Kilan kirkko (Västmanlandin lääni)

text: Viimeisin suuri kunnostus tehtiin vuonna 1969, jolloin kirkon kivimuurien perustuksia vahvistettiin ja julkisivut korjattiin. Julkisivupinnat maalattiin vaalean tiilenpunaisen sävyisellä kalkkimaalilla, väri löytyi vanhoja maalikerroksia tutkimalla. Asehuoneeseen sisustettiin vaatesäilö ja wc-tilat. Kuorin lattiaan tuli kiillotettu kalkkikivilattia. Kirkon penkkeihin lisättiin uudet päädyt ja selkänojat, ja ne pehmustettiin ja verhoiltiin. Penkkirivien päädyt on maalattu vaaleanvihreiksi kuten myös alttarikaide. Korjauksen suunnittelivat arkkitehti Lars Holmer ja Bjerkingin insinööritoimisto. Viimeisin näkyvä muutos on vuodelta 1893 ollen peltikaton muuttaminen kupariseksi vuonna 1979.


title: Västerfärnebon kirkko

text: Västerfärnebon kirkko () on kirkkorakennus Västerfärnebon kylässä Salan kunnassa Keski-Ruotsissa.


title: Västerfärnebon kirkko

text: Västerfärnebon kirkko on suurempi Västerfärnebon-Fläckebon seurakunnan kahdesta kirkosta. Se on seurakunnan pääkirkko, jossa vietetään jumalanpalvelusta joka sunnuntai kello 10.


title: Västerfärnebon kirkko

text: Kirkon vanhimmat osat ovat peräisin 1300-luvulta. Senaikainen kirkko oli yksinkertainen, suorakaiteen muotoinen rakennus. Kirkkoa on muunneltu 1400- ja 1700-luvuilla; jälkimmäisessä muutoksessa kirkosta tehtiin ristikirkko, ja torni sijoitettiin rakennuksen keskiosaan.


title: Västerfärnebon kirkko

text: Kalkkikivinen kastemalja on 1200-lvulta. Alttarikaappi valmistettiin Antwerpenissä noin vuonna 1500; sen keskiosassa on noin 50 tammeen kaiverrettua hahmoa. Vanhin saarnastuoli valmistettiin 1630-luvulla, nykyinen on peräisin vuodelta 1825. Nykyiset urut valmistuivat 1891 ja uudistettiin 1934. Vanhin kattokruunu on vuodelta 1689 ja sijaitsee kuorissa.


title: Medgar Evers

text: Medgar Wiley Evers (2. heinäkuuta 1925 Decatur, Mississippi, Yhdysvallat – 12. kesäkuuta 1963 Jackson, Mississippi, Yhdysvallat) oli yhdysvaltalainen kansalaisoikeustaistelija ja NAACP:n organisaattori, jonka Ku Klux Klan murhasi 1963.


title: Medgar Evers

text: Päivä presidentti John F. Kennedyn kansalaisoikeuksia käsitelleen televisiopuheen jälkeen 12. kesäkuuta 1963 autostaan kotinsa edustalla noussutta Medgar Eversiä ammuttiin M1917 Enfield -kiväärillä selkään. Hän kuoli paikallisessa sairaalassa noin 50 minuuttia myöhemmin.


title: Medgar Evers

text: 23.kesäkuuta 1964 lannoitemyyjä Byron De La Beckwith pidätettiin Eversin murhasta epäiltynä. Hänet kuitenkin vapautettiin, koska jury ei päässyt asiasta yksimielisyyteen. Kolmekymmentä vuotta myöhemmin murhatapaus avattiin uudelleen ja uusien todisteiden valossa De La Beckwith tuomittiin Eversin murhasta. Hän kuoli 2001 vankilassa 80 vuoden ikäisenä.


title: Svartådalen

text: Svartådalen (merkitsee suomeksi "Mustajoenlaakso") on jokilaakso Salan kunnan alueella Västmanlandin läänissä Ruotsissa. Alue muodostuu laajoista niitty- ja suoalueista sekä järvistä. Jokilaakso on ikivanhaa kulttuurimaaseutua; alueella on useita keskiaikaisia kirkkoja ja viikinkiaikaisia riimukiviä. Kotiseutuyhdistykset ja luomutilat pitävät alueen perinteitä elävänä. Alueen kulttuuriperinteen vaalimiseksi ja matkailun edistämiseksi perustettiin vuonna 2002 yhteistyöjärjestö Svartådalens bygdeförening.


title: New Yorkin provinssi

text: New Yorkin provinssi () oli Englannin kuningaskunnan ja myöhemmin Ison-Britannian kuningaskunnan kruununterritorio vuosina 1664–1775, ja se käsitti alkujaan nykyiset Yhdysvaltain New Yorkin, New Jerseyn, Delawaren ja Vermontin osavaltiot. Lisäksi siihen kuului sisämaan osia Connecticutista, Massachusettsista ja Mainesta sekä Pennsylvanian itäosa. Provinssijakoa kuitenkin järjestettiin pian uudelleen, ja New Yorkin provinssi vastasi lopulta pitkälti nykyistä New Yorkin osavaltiota.


title: New Yorkin provinssi

text: Provinssi muodostettiin vuonna 1664, kun Englannin kuningaskunta valtasi Uuden Amsterdamin Alankomaiden tasavallalta. Provinssi nimettiin Yorkin herttuan Jaakko II:sen mukaan. Provinssi oli osa keskisiirtokuntia, ja sitä hallittiin alkujaan suoraan Englannista.


title: New Yorkin provinssi

text: Paikallisista edustajista valittu New Yorkin provinssikongressi julisti itsensä alueen johtoon 22. toukokuuta 1775, ja aluetta kutsuttiin ensimmäisen kerran New Yorkin osavaltioksi 1776. New Yorkin osavaltion perustuslaki hyväksyttiin vuonna 1777. Vaikka britit saivatkin New Yorkin kaupungin haltuunsa vielä Yhdysvaltain vapaussodan aikana, he menettivät oikeutensa New Yorkiin lopullisesti Pariisin rauhassa 1783.


title: Eeden (romaani)

text: Eeden () on Stanisław Lemin vuonna 1959 ilmestynyt tieteisromaani.


title: Vivamo

text: Vivamo on Kansan Raamattuseuran loma- ja kurssikeskus Lohjalla. Vivamossa järjestetään vuosittain neljä rippileiriä, joihin osallistuu rippikouluikäisiä ympäri Suomea ja tiettyyn Suomen evankelisluterilaisen kirkon seurakuntaan sitoutumattomuudesta johtuen myös ulkomailla asuvia suomalaisia. Muihin tapahtumiin kuuluvat muun muassa lapsille järjestettävät leirit, erilaiset viikonlopputapahtumat eri ikäryhmille, erilaiset konferenssit ja koulutustilaisuudet, jokaviikkoinen messu sunnuntaisin ja kesäisin sekä pääsiäisen ja joulun aikaan musikaalipohjaiset Raamattukylän Raamatusta kertovat esitykset. Vivamossa toimii myös luontokasvatukseen erikoistunut Lastenkylä. Vivamossa toimii myös seniorien kouluttamiseen erikoistunut Vivamo-opisto. Vivamossa sijaitsee myös Pyhän Birgitan kivikappeli.


title: Vivamo

text: Vivamon Raamattukylä on Raamatun kertomusten esittämiseen erikoistunut teatteri Lohjalla, Kansan Raamattuseuran toimintakeskuksessa Vivamossa. Se on toiminut vuodesta 2004 lähtien. Teatterin taiteellisena johtajana ja käsikirjoittajana toimii Anna-Mari Kaskinen, joka on ollut mukana Vivamon Raamattukylän perustamisesta lähtien.


title: Opera Mobile

text: Opera Mobile on Opera Softwaren kehittämä verkkoselain älypuhelimille ja kämmentietokoneille. Selaimen ensimmäinen versio julkaistiin jo vuonna 2000 ja tällä hetkellä selain on saatavilla Windows Mobilelle, Androidille, Symbian/S60-laitteille ja Maemolle. Opera Mobile käyttää Operan omaa Presto-selainmoottoria. Operalla on myös Opera Mini -selain, joka on Java-pohjainen, kevympi versio Opera Mobilesta, mutta sisältää kuitenkin lähes samat ominaisuudet kuin isoveljensä.


title: Opera Mobile

text: Opera Mobile sisältää Opera Ministä tutun turbo-toiminnon, joka kierrättää ladattavan aineiston Operan omien palvelimien kautta, jolloin ladattavan datan määrässä säästetään jopa 80%. Tämä asetus ei ole kuitenkaan oletuksena päällä.


title: Opera Mobile

text: Selaimesta löytyvät myös dynaaminen tekstin skaalaus leveyssuunnassa joka toimii myös zoomaustoiminnon yhteydessä, taustalla latautuvat välilehdet, ponnahdusikkunoiden esto, salasanojen hallinta, kirjanmerkit, sivuhistoria, kopio ja liitä -toiminto ja osoitteen automaattisen täydentäminen.


title: Ağdamin piirikunta

text: Ağdamin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1094 neliökilometriä. Asukkaita on virallisen tilaston mukaan 177 600 henkeä (vuonna 2010).


title: Ağdamin piirikunta

text: Ağdamin piiri sijaitsee Azerbaidžan lounaisosassa Vuoristo-Karabahin itäpuolella. Maan virallisen hallinnollisen jaon mukaan se rajoittuu pohjoisessa Tərtərin ja Bərdən, idässä Ağcabədin, etelässä Xocavəndin sekä lännessä Xocalın ja Kəlbəcərin piireihin.


title: Ağdamin piirikunta

text: Armenialaiset joukot miehittivät kolme neljäsosaa piirin alueesta Vuoristo-Karabahin sodassa vuonna 1993. Kansainvälisesti tunnustamattoman Vuoristo-Karabahin tasavallan hallussaan pitämällä alueella sijaitsee muun muassa piirin virallinen keskus Ağdam. Azerbaidžanin hallitsemalla alueella on 14 maalaiskuntaa. Väliaikaisena hallinnollisena keskuksena toimii Quzanlın taajama.


title: Ağdamin piirikunta

text: Seudun pääelinkeinoja ovat maanviljely ja karjanhoito. Lisäksi on pienimuotoista elintarvike- ja jalostusteollisuutta.


title: Korean tasavallan asevoimat

text: Korean tasavallan asevoimat koostuvat maavoimista, ilmavoimista ja merivoimista joka jakaantuu merijalkaväkeen. Asevoimat on perustettu vuonna 1948. Ylipäällikkö on Korean tasavallan presidentti. Korean tasavallan maavoimat ovat nykyään yksi maailman suurimmista. Henkilökuntaa maavoimilla on noin 3 853 000.


title: Viinintuotanto Saksassa

text: Viinintuotanto Saksassa viittaa Saksan alueella tapahtuvaan viinintuotantoon. Ensimmäiset varmat merkit viinintuotannosta Saksassa ovat jo Rooman valtakunnan ajoilta. Tunnetuimpia viinintuotantoalueita Saksassa on Moselin ja sen sivujokien Saarin ja Ruwerin laaksot, etenkin Rheinland-Pfalzin alueella. Vuonna 2005 Saksa oli maailman kahdeksanneksi suurin viinintuottaja ja se tuotti noin 9,3 miljoonaa hehtolitraa viiniä.


title: Viinintuotanto Saksassa

text: Viinintuotannon tarkkaa aloitusajankohtaa Saksassa ei tiedetä. Viininviljelytekniikka omaksuttiin roomalaisilta ensimmäisellä vuosisadalla jaa. Sama ajankohta oli myös ensimmäinen viininviljelyn kukoistuskausi. 100-luvulla jaa. viininviljely levisi Moselin laaksoon sekä Lounais-Saksaan.


title: Viinintuotanto Saksassa

text: Frankkien kuningas Kaarle Suuri kruunattiin vuonna 800 myös Rooman keisariksi. Hän oli viinien ystävä ja määräsi parhaat kasvupaikat, edesauttoi laatulajikkeiden valinnassa ja laati viinintuottajien työtä turvaavia lakeja.


title: Viinintuotanto Saksassa

text: Viinintuotannon kulta-aikaa olivat 1300- ja 1400-luvut, jolloin viini oli väestön ensisijainen juoma. Miehet ja naiset saattoivat juoda viiniä päivän aikana useita mittoja yhden mitan () ollessa noin 1,4 litraa. Keskiaikainen viini muistutti vain vähän alkuperäistä germaanista juomaa. Keskiajalla viinin ympärille kehittyi tapakulttuuri kirkollisessa ja maallisessa käytössä. Tärkeitä niin sanottujen viinivuorten omistajia olivat luostarit, lääninherrat ja kaupungit. Myös yliopistoilla saattoi olla viinivuoria. Viinivuoria viljelivät omistajien maaherruuden alaiset maanviljelijät, jotka maksoivat sadosta vähintään kymmenyksen. Viininviljelijöillä oli aina myös karjaa, sillä sen lantaa tarvittiin viljelysten lannoittamiseen ennen keinolannoitteiden käyttöön ottoa. Esimerkiksi työvuoden kierto, viinintekotaito ja viljelytavat ovat säilyneet käytännössä muuttumattomina. Suurimpia muutoksia on ollut koneiden ja lannoitteiden käyttöönotto. Lisäksi vuodesta 1834 lähtien viinimarkkinoilla on toimittu osuuskuntien kautta.


title: Viinintuotanto Saksassa

text: Tärkeimmät vuosityöt ovat viiniköynnösten leikkuu, niiden sitominen, sadonkorjuu ja viinin valmistus. Korjuu alkaa useimmilla alueilla samaan aikaan syyskuussa. Ennen sadonkorjuuta viinivuoret on pidetty suljettuna kolmen viikon ajan, jolloin siellä liikkuminen on mahdollista vain viinivuoren vartijalle. Sadonkorjuun alusta ilmoitetaan perinteisesti kelloja soittamalla tai ampumalla ilmaan. Työ tehdään käsin ja se on maaston kaltevuuden takia raskasta. Nykyisin poimijoita tuodaan tuhansittain ulkomailta. Viiniköynnös kasvaa noin 25–30-vuotiaaksi ja sen jälkeen se on uusittava. Tätä varten maa muokataan ja lannoitetaan kestolannoitteella. Uudet kasvit alkavat tuottaa tehokkaimmin neljässä vuodessa, minkä jälkeen niitä on leikattava ja sidottava vuosittain. Lisäksi kasvit pitää suojata jänisten ja kanien varalta, ja niitä pitää myös kalkita ja suojaruiskuttaa. Yhdestä köynnöksestä saadaan noin 2 litraa viiniä ja köynnöksiä mahtuu hehtaarin alalle noin 5 000.


title: Viinintuotanto Saksassa

text: Saksan yleisimmät valkoviinirypäleet ovat Riesling, Müller-Thurgau, Silvaner, Kerner, Bacchus sekä Grauburgunder (tunnetaan Ranskassa nimellä Pinot Gris). Punaisista laaduista tärkeimmät ovat Spätburgunder ja Pinot Noir.


title: Viinintuotanto Saksassa

text: Aiemmin viini survottiin viinipuristimen avulla paljain jaloin, mutta nykyisin tämä tapahtuu erityisellä koneella. Niin sanotun laatuviinin valmistuksessa ei käytetä mitään lisäaineita. Kasvit ovat imeneet viinihiivan maasta ja sokeria niissä on luonnostaan. Valmistettu mehu varastoidaan 1000-litran puu- tai muovitynnyreihin. Käymisen takia oikea lämpötila kellarissa on tärkeä. Viiniä käytetään vähintään viisi viikkoa, mutta tavallisesti sen annetaan käydä jopa useita vuosia.


title: Viinintuotanto Saksassa

text: Saksassa on kolmetoista viininviljelyaluetta:


title: Poika nimeltä Iines

text: Poika nimeltä Iines on Tuija Lehtisen 2000 julkaistu nuortenromaani. Teoksen kustansi Otava. Kirjan tapahtumat ovat osa Lehtisen luomaa universumia, ja kirjan päähenkilö Iiro Nestori Hurtta, tuttavallisemmin Iines, esiintyy sivuhahmona muissa Lehtisen kirjoissa. "Poika nimeltä Iines" kertoo Iineksen poikuudenmenetyksen tavoittelusta, ja Big Cityn viereisen maalaiskunnan elämästä.


title: Aatto Hukkanen

text: Aatto Hukkanen (1918–1988) oli suomalainen taidemaalari, joka vaikutti Oulun seudulla. Hänet tunnetaan erityisesti maalauksista, joita hän teki kaupungin kauniista naisista.


title: Aatto Hukkanen

text: Ennen taiteilijaksi ryhtymistään Hukkanen työskenteli muun muassa sotilaana, laivurina, talonmiehenä, opettajana ja kirvesmiehenä. Hän aloitti taiteilijanuransa suhteellisen myöhään. Taiteilijana itseoppinut Hukkanen ihaili erityisesti Paul Gauguinia. Hän opiskeli piirtämistä Oulun työväenopistossa, maalausta Paavo Leinosen ohjauksessa ja grafiikkaa Olli Seppäsen johdolla. Eeli Aallon mukaan Hukkanen kutsui itseään Kapina-Hukkaseksi, koska kapinoi sovinnaisia käsityksiä vastaan, Susi-Hukkaseksi, koska hän saattoi olla hankala, ja Oulun suurimmaksi tyttökauppiaaksi, koska maalasi tyttöjen kuvia ja myi niitä. Hukkanen kapinoi kaupungin virallista taidepolitiikkaa vastaan. Hän keräsi ympärilleen itseoppineiden taiteilijoiden ryhmän, joka tunnettiin vuodesta 1962 alkaen nimellä Joulukuun ryhmä. Ryhmä järjesti runsaasti näyttelyitä, ja sen toiminta jatkui vuoteen 1968 saakka. Eeli Aalto teki Hukkasesta televisioelokuvan "Tyttökauppias" vuonna 1974.


title: Vargas

text: Vargas voi tarkoittaa seuraavia:


title: Lojeu

text: Lojeu () eli Lojev () on pieni 7 022 asukkaan kaupunkimainen taajama ja samannimisen 14 346 asukkaan maaseutuvaltaisen piirin keskus Homelin alueen eteläosissa Valko-Venäjän ja Ukrainan rajalla.


title: Lojeu

text: Homelista etelälounaaseen sijaitseva Lojeun keskustaajama syntyi aikanaan hallintopiirin läpi laskevan Dneprin ja sen Homelista saapuvan sivuhaaran Sožin risteyskohtaan Dneprin länsirannalle. Nykyään Sož ja Dnepr muodostavat hallintopiirin kohdalla valtionrajan Ukrainaan päin.


title: Cristo Satánico

text: Cristo Satánico on yhdysvaltalaisen death metal -yhtye Asesinon toinen studioalbumi, joka julkaistiin vuonna 2006.


title: Cristo Satánico

text: Kaikki sanat kirjoittanut Maldito X.


title: Corridos de Muerte

text: Corridos de Muerte on yhdysvaltalaisen death metal -yhtye Asesinon ensimmäinen studioalbumi, joka julkaistiin vuonna 2002.


title: Urquhartin linna

text: Urquhartin linna () on linna Skotlannissa Loch Ness-järven rannalla. Linna on nykyään raunioina, mutta se oli keskiaikaisen Skotlannin yksi vahvimpia linnoja. Suurin osa Loch Nessin hirviötä koskevista havainnoista tehdään tämän linnan lähistöllä.


title: Urquhartin linna

text: Linnan tarkkaa rakennusvuotta ei tiedetä, mutta linna on sijainnut alueella ainakin 1200-luvulta saakka. Alue annettiin Durward-suvulle 1229 ja he luultavasti rakensivat linnan. Linna oli ainakin olemassa 1296 kun Englannin Edvard I valloitti Urquhartin linnan. Se siirtyi englantilaisilta skoteille ja takaisin. Vuonna 1306 Robert Bruce hallitsi linnaa tullessaan Skotlannin kuninkaaksi.


title: Kuningas Lear (ooppera)

text: Kuningas Lear, op. 75 on Aulis Sallisen säveltämä ooppera, joka sai ensi-iltansa Suomen Kansallisoopperassa 15. syyskuuta 2000. Oopperan libretto perustuu Matti Rossin suomentamaan William Shakespearen "Kuningas Lear" -näytelmään.


title: Kuningas Lear (ooppera)

text: Oopperan kantaesityksen ohjasi Kari Heiskanen ja musiikinjohtajana toimi Okko Kamu. Pääosissa olivat Matti Salminen, Lilli Paasikivi, Taina Piira, Kirsi Tiihonen, Jorma Hynninen, Sauli Tiilikainen, Jorma Silvasti, Aki Alamikkotervo, Hannu Forsberg, Petri Lindroos ja Kai Pitkänen.


title: Kuningas Lear (ooppera)

text: Sallisen "Kuningas Lear" herätti kansainvälistä kiinnostusta laajalti ja sai pääosin positiivisia arvosteluita. Suomen ohella oopperaa on esitetty muun muassa Saksassa.


title: Genomiikka

text: Genomiikka viittaa perinnöllisyystieteen haaraan, joka tutkii eliöiden genomeja.


title: Genomiikka

text: Yhdysvaltain ympäristönsuojeluviraston mukaan ”termi ’genomiikka’ kattaa laajemmalti tieteelliseen tutkimukseen liittyviä tekniikoita kuin genomiikan alkuperäisessä määritelmässä. Genomi on summa kaikkien yksilön organismin geeneistä. Siis, genomiikka kattaa kaikkien solun tai kudoksen geenien tutkimuksen DNA:n (genotyyppi), mRNA:n (transkriptomi) tai proteiinin (proteomi) tasolla.”


title: Genomiikka

text: Genomiikka sai alkunsa Frederick Sangerin sekvensoitua viruksen ja mitokondrion täydellinen genomin. Hänen ryhmänsä kehitti menetelmiä sekvensointiin, genomin kartoitukseen, tiedon tallentamiseen ja bioinformatiikan analyyseihin 1970-1980-luvuilla.


title: JEF United Ichihara Chiba

text: JEF United Ichihara Chiba () on jalkapalloseura Chiban kaupungista Japanista. Joukkue pelaa J. Leaguen 2. divisioonassa, maan toiseksi korkeimmalla sarjatasolla. Se on voittanut Japanin mestaruuden kahdesti ja Keisarin cupin neljästi. Aasian seuramestaruusturnauksen seura voitti vuonna 1987.


title: Nordcenter

text: Nordcenter on golf- ja vapaa-ajankeskus, joka sijaitsee Raaseporin kaupungissa, noin tunnin ajomatkan päässä Helsingistä Hangon suuntaan.


title: Nordcenter

text: Nordcenterissä on golfkokonaisuus, jossa on kaksi golfkenttää, Fream ja Benz, jotka ovat erilaisia niin golfarkkitehtuuriltaan ja haastavuudeltaan kuin luontoarvoiltaankin. Nordcenterin klubirakennus, Åminnen kartano, palvelee Nordcenterin kenttien pelaajia ja vuokraa tilojaan yritysten ja yksityishenkilöiden juhla- ja tapahtumatilaksi.


title: Nordcenter

text: Nordcenterin alue, yhteensä noin 200 hehtaaria, on alusta alkaen suunniteltu monipuoliseksi vapaa-ajan keskukseksi. Nordcenter poikkeaa useimmista muista suomalaisista golfkeskuksista siten, että sen kenttien välittömässä läheisyydessä sijaitsee runsaasti vapaa-ajan asutusta. Alueen kehittämistä on määrä jatkaa sekä vapaa-ajanviettomahdollisuuksien kuin pysyvän asumisenkin rakentamisella.


title: Nordcenter

text: Kahden golfkentän lisäksi alueella sijaitsee pienvenesatama, kaksi tenniskenttää ja lähes sata vapaa-ajan asuntoa. Alueelle jo vuosina 1989-90 valmistuneet Golfstrand-rivitaloasunnot sijaitsevat meren äärellä, Fream-kentän varrella. Fream-kentän kupeessa sijaitsee myös eri aikoina rakennettuja kookkaampia vapaa-ajan asuntoja sekä vuonna 2003 valmistunut, viidestä paritalosta ja yhdestä erillistalosta muodostuva Merivilla-alue. Vuonna 1992 valmistuivat ensimmäiset Golfstudio-asunnot Benz- ja Fream-kenttien väliselle alueelle, jotka muodostavat oman pihapiirin. Vuonna 2008 tälle alueelle valmistui viisi uutta paritaloa.


title: Nordcenter

text: Oy Nordgolf Ab:n perustamiskokous pidettiin marraskuussa 1986. Ensimmäisen hallituksen muodostivat puheenjohtaja Pohjan kunnanjohtaja Kalle Lindqvist sekä jäsenet Ritva Rissanen ja Lasse Heikkinen. Alkuperäisenä liikeideana oli perustaa valikoiduille osakkaille yksityiskenttä ja -klubi, jolle green fee -pelaajat eivät pääsisi.


title: Nordcenter

text: Nordcenter Golf & Country Club ry:n perustava kokous pidettiin elokuussa 1988. Puheenjohtajana toimi Niilo Pellonmaa. Yhdistys hyväksyttiin Suomen Golfliiton jäseneksi joulukuussa 1988. NGCC ry:n ensimmäiseen hallitukseen valittiin Seppo Sipola (pj), Pekka Sinkkilä (kapteeni), Göran Stubb, Bertel Andler, Outi Eriksson, Riitta Lindegren-Pajarinen, Heikki S. Von Hertzen, Mikko Raunio ja Esko Paltanen.


title: Nordcenter

text:
Seuran ensimmäiseksi toiminnanjohtajaksi valittiin majuri Kari Jaarva lokakuusta 1989 alkaen. Ensimmäisenä varsinaisena pelikautena luotiin pohja monille klubin perinteisille kilpailuille ja tapahtumille. Naistoimikunta kehitti Yötön Yö - kilpailun.
Kartano maa-alueineen siirtyi osakkaiden omistukseen vuonna 1991, kun Oy Nordgolf Ab osti itselleen Oy Åminne Gård Ab:n osakekannan yhtiökokouksen päätöksen mukaisesti. Kymmenvuotisjuhlia vietettiin 1.8.1998 juhlakilpailun ja -illallisen merkeissä. Uuden par 3 -kentän rakentaminen käynnistyi 2000. Samana vuonna caddiemasterin ja seuran toimistot muuttivat nykyiselle paikalleen tallirakennukseen.


title: Nordcenter

text: Fream-kenttä uudisti golfkenttäsuunnittelun Suomessa ja siitä tuli heti valmistuttuaan kenttien lippulaiva niin rakennustavoiltaan kuin myös puitteiltaan. Fream on Suomen kahdeksanneksi vanhin golfkenttä. Kenttä kiertää vaihtelevaa maisematyyppiä vehmaasta merenrannasta suurien korkeuserojen metsäylänköön ja kartanon vanhaan puistoalueeseen.


title: Nordcenter

text: Amerikkalainen Ronald Fream valittiin kansainvälistä kilpatasoa olevan 18-reikäisen golfkentän suunnittelijaksi. Lemminkäinen vastasi kentän rakennustöistä ja SKOP rahoituksesta. Fream-kentän rakentaminen ja alueen rakennusten peruskorjaaminen kestivät runsaat kaksi vuotta. Fream-kenttä avattiin osakkaiden käyttöön 6.8.1988. Ensimmäisellä pelikaudella pelipäiviä oli 87 ja lähtöjä noin 1 000. Vuoden lopussa osakkaita oli 116 ja jäseniä 132. Ensimmäisenä prona vuonna 1988 toimi englantilainen Mark Whithorn, joka otti myös pro shopin hoitoonsa.


title: Nordcenter

text: Fream kentällä aloitettiin mittava peruskorjaus elokuussa 2007. Lähes kaikki tiiauspaikat, väylät ja greenit uusittiin. Uusien viheriöiden koko on 20 prosenttia suurempi ja tiiauspaikat ovat kaksinkertaisia aiempiin verrattuina. Fream-kentän luonne pyrittiin kuitenkin säilyttämään mahdollisimman lähellä alkuperäistä. Siitä on huolehtinut kentän alkuperäinen suunnittelija Ronald W. Fream, joka oli vahvasti mukana kentän uudistamisessa. Uudistetun kentän ensimmäiset yhdeksän väylää avattiin alkukesästä 2009 ja takaysi kesäkuussa 2010. Viralliset avajaiset pidettiin Avajaiskilpailun merkeissä 14.9.2010 ja juhlallisuuksissa oli myös kentän suunnittelija Ronald Fream paikalla.


title: Nordcenter

text: Benz-kentällä on leveitä väyliä, suuria greenejä sekä kauniita maisemallisia yksityiskohtia. Strategisesti sijoitettujen hiekkaesteiden lisäksi useat ruohobunkkerit ja suuret metsälammet tekevät kentästä puistomaisen ja ystävällisen. Monet greeneistä ovat laajojen kumpareiden ympäröimiä. Koko kenttä kiertää metsäylängöllä, jossa korkeuserot ovat huomattavasti pienempiä kuin Fream-kentällä.


title: Nordcenter

text: Amerikkalaisen Bradford Benzin suunnitteleman Benz-kentän rakentaminen alkoi 1990 ja sen yhdeksän ensimmäistä väylää avattiin 26.6.1993. Loput väylät valmistuivat syksyllä. Benz-kenttä avattiin kesäkuussa 1994. Kenttä osoittautui jo ensimmäisenä kesänä suurmenestykseksi jäsenistön keskuudessa. Benz-kentälle rakennettiin kioski vuonna 1995, kun kentällä järjestettiin sen ensimmäiset arvokilpailut, SM-joukkuekilpailut. Tuolloin myös rangelle rakennettiin kohdistusviheriöt ja lyöntikatos opetusta varten. Vuonna 1997 Benzillä pelattiin Naisten joukkue EM-kilpailu, jonka Ruotsi voitti.


title: Nordcenter

text:
Åminnen kartanon historia ulottuu 1570-luvulle saakka. 1700–1800-luvuilla se oli muun muassa Hisingerin, Aminoffin ja Linderin aatelissukujen omistuksessa. Vuosina 1890–1972 krtanon omisti Fiskars Oy ja sen jälkeen Ovako Steel Oy. Vuonna 1986 perustetun Oy Nordgolf Ab:n ensimmäisen hallituksen puheenjohtajan K. E. Lindqvistin aikana Oy Nordgolf Ab osti kartanon Ovako Steel Oy:ltä samana vuonna, jolloin myös alkoi Fream- kentän rakentaminen.
Åminnen kartanon saneeraus saatiin valmiiksi kesällä 1988 sisustusarkkitehti Leena Kolisen johdolla. Kartanoon rakennettiin pukuhuoneet, peseytymistilat, ravintola-, oleskelu- ja kokoustilat sekä pieni kahvila. Kartanoa uudistettiin vuonna 1995 nostamalla kirjasto yläkertaan, jotta ruokailijoille saatiin enemmän tilaa alakertaan. Kartanon uusittu terassi otettiin käyttöön vuonna 2002. Samassa yhteydessä uusittiin myös kartanon julkisivu.


title: Nordcenter

text: Käytössä alueella on putti- ja chippialue, joka sijaitsee keskeisellä paikalla kartanon läheisyydessä ja matkalla caddiemasterista Benzin ykköstiille. Rangella on kohdegreenejä ja vanha par-3 -lähipelialue on kunnostettu ja otettu uudelleen käyttöön 14.7.2010. Lisäksi Nordcenteriin on rakennettu täysin uusi harjoituspaikka lähipelin hiomista varten. Freamin 17. väylän ja kartanolle johtavan tien välissä on yli 1000 neliömetrin harjoitusgreeni, jossa voi harjoitella hiekkalyöntejä, pitkiä pitchejä ja chippejä. Fream-kentän ensimmäisen lyöntipaikan vieressä oleva harjoitusgreeni on myös uusittu ja sen yhteydessä on myös bunkkeri.


title: David Dvořáček

text: David Dvořáček (s. 4. kesäkuuta 1992) on tšekkiläinen jääkiekkoilija, pelipaikaltaan laitahyökkääjä. Hän edustaa 1. česká hokejová ligassa pelaavaa LHK Jestřábi Prostějovia.


title: David Dvořáček

text: Dvořáček on kotimaansa seuran Sparta Prahan kasvatti. Hän pelasi seuran alle 18-vuotiaiden joukkueessa vuosina 2007–2010. Viimeisellä vuodella hän pelasi myös 20-vuotiaiden joukkueessa. Elokuussa 2010 Dvořáček siirtyi Sparta Prahasta Tapparaan. Hän pelasi kauden Jääkiekon SM-liigakausi 2010–2011 pääasiassa A-nuorissa, joissa hän teki 42 ottelussa tehot 14+12=26. Hän debytoi SM-liigassa maaliskuussa 2011 ottelussa Pelicansia vastaan.


title: David Dvořáček

text: Dvořáček pelasi alle 18-vuotiaiden MM-kilpailuissa vuonna 2010.


title: Shonan Bellmare

text: Shonan Bellmare () on jalkapalloseura Hiratsukan kaupungista Japanista. Joukkue pelaa J. Leaguen 2. divisioonassa, maan toiseksi korkeimmalla sarjatasolla. Se on voittanut Japanin mestaruuden kolmesti ja Keisarin cupin kolmesti. Aasian cup-voittajien cupin seura voitti vuonna 1996.


title: Paulus Rundgren

text: Paulus Rundgren (s. 12. kesäkuuta 1992 Kolari) on suomalainen jääkiekkoilija, pelipaikaltaan laitahyökkääjä. Kaudella 2015–2016 Rundgren pelaa Ranskan toisella sarjatasolla Remparts de Toursin joukkueessa.


title: Paulus Rundgren

text: Rundgren on Turun Palloseuran kasvatti. Hän voitti seurassa C-nuorten pronssia vuonna 2008.


title: Paulus Rundgren

text: Kaudeksi 2010–2011 hän siirtyi Tapparaan, jonka A-nuorissa hän pelasi lähes koko kauden. Hän teki kauden aikana myös SM-liigadebyyttinsä 8. maaliskuuta 2011 vieraissa Pelicansia vastaan ja sai ottelussa jääaikaa 11.54 minuuttia. Miesten pelit tulivat tutuksi myös kahden Mestis-ottelun verran alle 20-vuotiaiden maajoukkueesta.


title: Paulus Rundgren

text: Kauden 2011–2012 Rundgren on pelannut toistaiseksi A-nuorissa.


title: Paulus Rundgren

text: Kaudeksi 2012–2013 kolarilainen siirtyi Helsingin Jokereihin, jossa on pelannut nuorten pelejä. Helmikuun alussa Rundgren siirtyi lainapestille Kiekko-Vantaaseen.


title: Paulus Rundgren

text: Rundgren on pelannut neljä nuorten maaottelua.


title: Paulus Rundgren

text: Rundgrenin isä on kansanedustaja Simo Rundgren.


title: Bad Blue Boys

text: Bad Blue Boys (BBB) on kroatilaisen NK Dinamo Zagrebin ultrakannattajien ryhmä. Ryhmä perustettiin alun perin vuonna 1986. BBB:n keskuudessa on esiintynyt väkivaltaisuutta ja huliganismia.


title: Bad Blue Boys

text:
Ryhmä perustettiin vuonna 1986 nimellä Bad Blue Boys. Nimi viittaa Bad Boys-nimiseen elokuvaan. Kannattajakunta laajeni pian koko Zagrebin kaupunkiin ja kannattajat alkoivat tehdä matkoja. Matkoja tehtiin usein Jugoslavian alueelle ja niiden aikana tapahtui paljon väkivaltaisuuksia eri joukkueiden kannattajien kesken. 1990-luvun alussa perustettiin ensimmäinen Bad Blue Boys-faniklubi. Poliittisesti kannattajaryhmä oli asettunut tukemaan Kroatian demokraattista liittoa sekä Franjo Tuđmania. 13. toukokuuta 1990 Dinamo Zagreb ja Belgradin Punainen tähti pelasivat vastakkain. Zagrebiin oli saapunut 1 500 Delijen, Punaisen tähden ultrakannattajien ryhmän, jäsentä. Delijen johtajana toimi tuolloin Arkan. Seurojen välinen ottelu jouduttiin kuitenkin lopettamaan, sillä Punaisen tähden kannattajat ja Bad Blue Boys aloittivat väkivaltaisuudet. Jotkut Bad Blue Boysin edustajat kokevat, että Kroatian sota alkoi tästä välikohtauksesta.
Kroatian sodassa Bad Blue Boysin jäsenet taistelivat Kroatian puolella, ja koska Kroatian armeijalla ei ollut vielä omia tunnuksia, he pitivät Dinamon merkkiä. Sodan jälkeen Tuđman vaihtoi Dinamo Zagrebin nimen muutamaan kertaan, koska piti vanhaa nimeä liian serbimielisenä. Vuonna 1993 seuran nimi vaihdettiin muun maussa Croatia Zagrebiksi. Koska Dinamo Zagreb oli symboloinut Kroatian vastarintaa Jugoslaviaa vastaan, olivat kannattajat hämmentyneitä uudesta nimestä. Vuoden 1995 vaalitilaisuudessa Tuđman kutsui Dinamon kannattajia ulkomaisiksi agenteiksi. Lopulta Bad Blue Boys aloitti boikotin, jolloin seuran katsojamäärät putosivat kahdestakymmenestä tuhannesta kolmeen tuhanteen. Myöhemmin seuran nimeksi palautui Dinamo Zagreb.


title: Bad Blue Boys

text: 2000-luvulla kannattajaryhmän toimintaa ovat leimanneet huliganismi sekä rasismi. Vuonna 2008 ryhmän jäsenet uhkasivat journalisteja graffitissa. Elokuussa 2010 Bad Blue Boys alkoi boikotoida seuran otteluita. Boikotin syy oli kannattajien mukaan Dinamon nykyjohto. Tempaus kesti yli vuoden ajan, sillä elokuussa 2011 Bad Blue Boys lopetti boikotoinnin.


title: Bad Blue Boys

text: Bad Blue Boys on Dinamon kotipeleissä stadionin pohjoispäädyssä, maalin takana.


title: Bad Blue Boys

text: Kroatian tunnetuin derby-ottelu käydään Dinamon ja Hajduk Splitin välillä. Ottelusta käytetään nimitystä Vjeèni Derby (). Dinamolla ja Kroatian eteläosista tulevien joukkueiden välillä on ollut jännitteitä. Hajdukin ja Dinamon välistä ottelua pidetään erityisen alttiina väkivaltaisuuksille ja viime vuosina katsomoväkivaltaa on pyritty kitkemään.


title: Bad Blue Boys

text: Bad Blue Boysin oma kauppa avattiin Zagrebissa marraskuussa 2011.


title: Cypripedium acaule

text: Cypripedium acaule on Pohjois-Amerikasta kotoisin oleva monivuotinen, suurikukkainen ruohokasvi, joka kuuluu tikankonttien sukuun ja kämmekkäkasvien heimoon.


title: Cypripedium acaule

text: "C. acaulen" varsi on pysty, 15–60 senttimetriä korkea, lehdetön vana. Vanan molemmin puolin kasvaa suoraan maavarresta kaksi harittavaa lehteä, joiden lehtilapa on 9–30 senttimetriä pitkä, 3–15 senttimetriä leveä ja muodoltaan leveän soikea, pitkulainen, puikea tai vastapuikea. Vanaa ja lehtiä verhoaa ohut karvapeite, joka voi kosketettaessa ärsyttää ihmisen ihoa.


title: Cypripedium acaule

text: "C. acaule" kukkii yksittäisin kukin huhti–heinäkuussa. Yksi kehälehdistä on erikoistunut konttimaiseksi huuleksi, joka on valkopurppura tai vaaleanpunainen ja punaviiruinen. Huuli on 3–7 senttimetriä pitkä ja sen halkaisee pituussuunnassa kapea aukko. Muut kehälehdet ovat punaruskean ja vihreän kirjavat ja 2–6 senttimetriä pitkät. Ylin sepali on suikea, puikea tai soikea ja alimmat sepalit ovat kasvaneet yhteen. Ylemmät petalit ovat tasasoukan, suikean tai puikean muotoiset, kierteiset ja alaspäin taipuneet tai hieman harittavat.


title: Cypripedium acaule

text: "C. acaule" on kotoisin laajalta alueelta Pohjois-Amerikan pohjois- ja itäosista. Kanadassa sitä esiintyy vyöhykkeellä, joka ulottuu lännessä Albertaan ja Luoteisterritorioihin ja idässä Nova Scotiaan ja Newfoundlandiin. Yhdysvalloissa sen levinneisyysalue kattaa kaikki koilliset osavaltiot ja rajautuu lännessä Minnesotaan ja Illinois’hin ja etelässä Georgiaan ja Alabamaan.


title: Cypripedium acaule

text: "C. acaule" viihtyy hiekkaisessa maaperässä varjoisissa tai puolivarjoisissa paikoissa, niin kuivissa kuin kosteissakin olosuhteissa aina 1 200 metrin korkeudelle asti. Se suosii etenkin kuivia mäntymetsiä ja kasvaa usein ohuen humuskerroksen peittämällä kallioperällä.


title: Cypripedium acaule

text: "C. acaulen" juuresta valmistetaan rohtoa, jota käytetään luontaislääkinnässä rauhoittamaan ja lisäämään univalmiutta.


title: John Rooney

text: John Richard Rooney (s. 17. joulukuuta 1990 Liverpool, Englanti) on englantilainen jalkapalloilija, joka edustaa Englannin mestaruussarjassa pelaavaa Barnsleytä. Hän on Englannin jalkapallomaajoukkuetta ja Manchester Unitedia edustavan Wayne Rooneyn pikkuveli. Hänen pelipaikkansa on keskikenttäpelaaja. Hän edusti juniorina Evertonia ja Macclesfield Townia. Ensiesiintymisensä Yhdysvaltojen MLS-liigassa pelaavassa New York Red Bullsissa hän teki 16. huhtikuuta 2011 tullessaan vaihdosta kentälle viimeiseksi minuutiksi. Tammikuussa 2012 Rooney teki sopimuksen Orlando Cityn kanssa. Saman vuoden lokakuussa hän siirtyi Barnsleyn riveihin.


title: Ilmo Pihkala

text: Ilmo Pihkala (24. tammikuuta 1926, Oulu – 27. tammikuuta 1995) oli suomalainen taidemaalari, kuvataiteilija ja taidegraafikko. Pihkala debytoi taiteilijana Oulussa vuonna 1955. Hän kuului Aatto Hukkasen ympärille syntyneeseen ja vuosina 1962–1968 toimineeseen Joulukuun ryhmään. Pihkala sai Valtion ylimääräisen taiteilijaeläkkeen vuonna 1981.


title: Mumble

text: Mumble on vapaa alustariippumaton VoIP-ohjelmisto. Sen kohderyhmänä ovat pelaajat ja se on samankaltainen kuin TeamSpeak ja Ventrilo, muttei ole yhteensopiva niiden kanssa. Se käyttää asiakas-palvelin -mallia, jossa käyttäjät jotka haluavat keskustella ottavat yhteyden samaan palvelimeen.


title: Mumble

text: Mumblen käyttöliittymä on hyvin yksinkertainen ja suurin osa kehitysresursseista käytetään hyvään äänenlaatuun ja matalaan latenssiin.


title: Mumble

text: Versiosta 1.1 lähtien kaikki liikenne salataan käyttäjien yksityisyyden varmistamiseksi. Versiosta 1.1.7 lähtien Mumble on tukenut Logitech G15-näppäimistön nestekidenäyttöä.


title: Mumble

text: Mumble käyttää Speex-äänenpakkausta sekä koodekkina että meluntorjuntaan. Myös CELT-äänenpakkaus on tuettu veriosta 1.2 lähtien. Mumble on optimoitu siten, että latenssi on pieni, minkä ansiosta kommunikaatio on nopeampaa. Mumble käyttää kaiunestotekniikkaa, joten sekä kaiuttimien että kuulokkeiden käyttö on mahdollista. Joissain peleissä, kuten "Call of Dutyn" Windows-versiossa pelaajat voivat kuulla muiden pelaajien äänet oikeista suunnista käyttämällä "Positional audio" -ominaisuuden mahdollistavia liitännäisiä.


title: Fallen (Burzumin albumi)

text: Fallen on on norjalaisen yhden miehen black metal -yhtye Burzumin 7. maaliskuuta 2011 julkaistu albumi. Se debytoi Suomen virallisen listan sijalla 10.


title: Fallen (Burzumin albumi)

text: Albumin kansikuva on ranskalaisen taidemaalarin William-Adolphe Bouguereaun taulu "Elegy" vuodelta 1899.


title: Osuuskauppa Hämeenmaa

text: Osuuskauppa Hämeenmaa on yksi S-ryhmään kuuluvista alueosuuskaupoista. Se toimii Kanta-Hämeen ja Päijät-Hämeen alueilla sekä myös Uudenmaan Myrskylässä.


title: Osuuskauppa Hämeenmaa

text: Hämeenmaalla on yksi Sokos-tavaratalo ja viisi Prismaa. Kodin Terra -rautakauppoja on kaksi ja autotaloja kolme. Hämeenmaalla on myös yli 20 Sale-lähimyymälää ja 40 S-market-myymälää. Näiden lisäksi osuuskaupalla on viisi Emotion-myymälää, kaksi Sokos Hotellia ja S-Hotel Tuulonen sekä 16 ravintolaa, kahdeksan ABC-liikennemyymälää, 28 ABC-automaattiasemaa ja seitsemän ABC-autopesua. Osuuskauppa Hämeenmaalla on yli 159 000 omistajaa.


title: Osuuskauppa Hämeenmaa

text: Osuuskauppa Hämeenmaalla on useita toimialoja: autokauppa, market-toimiala, rautakauppa, tavaratalokauppa, liikennemyymälätoimiala, polttonestekauppa sekä majoitus- ja ravitsemistoimiala.


title: Osuuskauppa Hämeenmaa

text: Osuuskauppa Hämeenmaa syntyi 1.1.1993, kun Etelä-Hämeen Osuuskauppa ja Päijät-Hämeen Osuuskauppa yhdistyivät. Päijät-Hämeen Osuuskauppa muodostettiin vuonna 1979, kun Heinolan Osuuskauppa ja Sysmän Osuuskauppa Yritys liitettiin Lahden Seudun Kauppakuntaan, ja myöhemmin vuonna 1984 mukaan liittyi orimattilalainen Osuusliike Toukola. Vuonna 1984 Etelä-Hämeen Osuuskauppaan liittyivät Forssan seudulla toiminut Osuuskauppa Hämeenkulma ja riihimäkeläinen Osuuskauppa Kara. Alueen viimeinen paikallisosuuskauppa oli Hämeenkoskella, Lammilla ja Tuuloksessa toiminut Lammin Osuuskauppa, joka liittyi Hämeenmaahan vuonna 2010.


title: Salosaari (Ruokolahti)

text: Salosaari on noin 10 km pitkä saari Ruokolahdella Saimaassa. Salosaaren asutus kuuluu osittain Ruokolahden keskustaajamaan. Saarella on paljon omakotitaloasutusta ja asukasluku on yli tuhat henkeä. Salosaaren kautta pääsee länteen Äitsaareen. Salosaaressa sijaitsee laskettelukeskus FreeSki.


title: Salosaari

text: Salosaari voi tarkoittaa seuraavia:


title: Lihastaudit

text:
Lihastautien yleisimpiä oireita ovat lihassurkastumat ja lihasheikkous. Lihassairauksien taudinmäärityksiä on satoja ja ne luokitellaan eri ryhmiin. Useimpiin lihassairauksiin ei ole lääkinnällistä hoitoa. Fysioterapialla voidaan hidastaa lihassurkastumista.
"Lihaskudoksen aineenvaihdunnalliset lihastaudit ja mitokondriaaliset oireyhtymät -solujen energiatuotannon häiriöt."


title: Patek Philippe

text: Patek Philippe on sveitsiläinen kellotehdas (Patek Philippe S.A.). Yhtiön tehdas ja pääkonttori ovat Genevessä, jossa on myös Patek Philippen toimintaa ja historiaa esittelevä museo. Patek Philippe on yksi kolmesta arvostetuimmasta kellovalmistajasta Audemars Piguetin ja Vacheron Constantinin kanssa.


title: Patek Philippe

text: Patek Philippe, alun perin Patek Philippe & Co., on perustettu vuonna 1851. Yhtiön perustaja on puolalaissyntyinen Antoni Patek, joka aloitti taskukellojen valmistuksen Genevessä vuonna 1839. Ensimmäisen rannekellonsa Patek Philippe valmisti 1868. Sternin suku osti Patek Philippen 1930-luvulla. Yhtiö on edelleen Sternien omistuksessa. Patek Philippe S.A.:n pääjohtaja on Thierry Stern. Hän on edellisen pääjohtajan, Philippe Sternin, poika.


title: Patek Philippe

text: Patek Philippellä on hallussaan maailmanennätys kalleimmasta koskaan valmistetusta kellosta. Sen vuonna 1933 valmistama taskukello myytiin 1999 Sothebyn kansainvälisessä huutokaupassa 11 miljoonalla dollarilla. Kellossa on 24 erilaista toimintoa. Nykyisin kello on nähtävillä Patek Philippen yksityismuseossa Genevessä. Kellon valmistaminen oli vienyt kolme vuotta.


title: Patek Philippe

text: Patek Philippe valmistaa pääasiassa mekaanisia kelloja, jotka ovat käsinvedettäviä tai niin sanottuja automaattikelloja, jotka saavat käyntienergiansa koneiston heilahdusmassan liikkeestä. Patek Philippe valmistaa myös kvartsikoneistoja, joita käytetään pääasiassa pienikokoisemmissa naistenkelloissa.


title: Patek Philippe

text: Patek Philippe ei kerro tarkkoja valmistusmääriään, mutta se on ollut ainakin 1990-luvulla noin 40 000 kelloa vuodessa. Patek Philippen pienet tuotantomäärät johtuvat korkeasta käsityön määrästä: yhtiö valmistaa kellojen koneistot itse. Myös kellojen viimeistely vie runsaasti aikaa. 80 prosenttia Patek Philippen malleista valmistetaan 18 karaatin (pitoisuus 750/1000) valko-, kelta- tai punakullasta tai platinasta. Mallistoissa on myös teräksisiä kelloja.


title: Heartwork

text: Heartwork on englantilaisen metalliyhtye Carcassin neljäs studioalbumi, joka on julkaistu vuonna 1993 levymerkillä Earache Records. Albumi nauhoitettiin Parr Street Studiosilla, Liverpoolissa touko-kesäkuussa 1993.


title: Heartwork

text: Kaikki kappaleet sanoittanut Jeff Walker.


title: Iso-Ruohonen

text: Iso-Ruohonen on Kiiminkijoen vesistöalueeseen kuuluva järvi Juorkunassa Utajärvellä Pohjois-Pohjanmaalla. Siihen laskee idästä Suotonniemen kohdalle Marttisjoki. Järven oma lyhyt laskujoki Välijoki lähtee taas Vähä-Ruohoseen aivan järven eteläpäästä.


title: Iso-Ruohonen

text: Pisaranmuotoisen järven pohjoisen perukan eli Ruohosenperän takana on pieni Peräsuo, kaakkoisrannan tuntumassa taas suuri Äyrisuo. Järven rannalla on kaksi asuinpaikkaa, molemmat itärannalla Marttisjoen laskukohdan molemmin puolin, pohjoisempana Kuusela ja etelässä Korpela.


title: Iso-Ruohonen

text: Olvasjärventieltä lännestä järvelle pääsee pariakin eri reittiä, idästä sen sijaan vain Korpelaan Kurimon ruukin Särkijärvellä ja Juorkunan yhdistävältä metsäautotieltä tulevaa tietä pitkin.


title: Iso-Ruohonen

text: Järvi on matalarantainen ja nimensä mukaisesti ruohottunut.


title: Välijoki (Utajärvi)

text: Välijoki on Kiiminkijoen vesistöön kuuluva noin kilometrin pituinen joki Utajärven Juorkunassa. Se lähtee Iso-Ruohosesta ja laskee Vähä-Ruohoseen Heikunniemen kohdalla. Joen putouskorkeus on vain 30 senttiä. Joen itärannan tuntumassa on suuri Äyrisuo-niminen suo.


title: Kokkojoki (Utajärvi)

text: Kokkojoki on Kiiminkijoen vesistöön kuuluva reilun parin kilometrin pituinen joki Utajärven Juorkunassa. Se lähtee Vähä-Ruohosen länsipäästä ja laskee Kivijärveen etelän puolen Kokkoniemen ja pohjoisen Kokkosuon välistä Vitjakankaan kohdalla järven itärannalla.


title: Kokkojoki (Utajärvi)

text: Joen putouskorkeus on vain 10 senttimetriä. Jokivarsi on asumaton eikä sinne ole mitään tieyhteyttä, mutta kaakon suunnasta Salon talosta tulee jokivartta seuraileva polku Kokkoniemen tienoille asti.


title: Perttu Hyvärinen

text: Perttu Hyvärinen (s. 5. kesäkuuta 1991 Kuopio) on suomalainen hiihtäjä. Seuratasolla hän edustaa Puijon Hiihtoseuraa.


title: Perttu Hyvärinen

text: Hyvärinen tuli suuren yleisön tietoisuuteen vuonna 2009 voitettuaan Euroopan nuorten olympiafestivaaleilla 10 kilometriä vapaalla hiihtotavalla. Lisäksi hän oli kolmas 7,5 kilometrin perinteisen hiihtotavan kilpailussa. Hän voitti kolme MM-pronssimitalia nuorten maailmanmestaruuskilpailuissa Otepäässä 2011: 10 kilometrin vapaan hiihtotavan kilpailussa, 20 kilometrin yhdistelmäkilpailussa ja 4 × 5 kilometrin viestissä. Universiadeissa 2013 hän sai pronssia 4 × 10 kilometrin viestissä. Ensimmäisissä aikuisten arvokisoissaan, Falunin MM-kilpailuissa 2015, hän oli 15 kilometrin vapaan hiihtotavan kilpailussa 25:s. Lahden MM-kilpailuissa 2017 hän sijoittui yhdistelmäkilpailussa 30:nneksi ja 50 kilometrillä 44:nneksi. Pyeongchangin olympialaisissa 2018 hän oli 50 kilometrillä 29:s, 15 kilometrillä 35:s, yhdistelmäkilpailussa 41:s ja viestissä neljäs.


title: Perttu Hyvärinen

text: Hyvärinen kilpaili maailmancupissa ensimmäisen kerran viestikilpailussa Lahdessa maaliskuussa 2010. Ensimmäiset maailmancupin pisteensä hän saavutti oltuaan 24:s Nové Měston 15 kilometrin vapaan hiihtotavan kilpailussa tammikuussa 2016. Parhaimmillaan hän on ollut yksittäisessä maailmancupin kilpailussa 15:s Rukan 15 kilometrin perinteisen hiihtotavan kilpailussa marraskuussa 2016. Lillehammerin Nordic opening -tapahtuman 15 kilometrin perinteisen takaa-ajokilpailun osuusajoissa hän oli kahdestoista joulukuussa 2016.


title: Perttu Hyvärinen

text: Hyvärinen on saavuttanut SM-kilpailuissa hopeaa 15 kilometrin vapaan hiihtotavan kilpailussa 2016 ja 10 kilometrin vapaalla 2017 sekä pronssia 15 kilometrin vapaan kilpailussa 2015 ja 2018, 30 kilometrin perinteisen kilpailuissa 2015 ja 20 kilometrin yhdistelmäkilpailussa 2018.


title: Perttu Hyvärinen

text: Perttu Hyvärinen harrastaa kalastamista ja melomista.


title: Ebba Stenbock

text: Ebba Stenbock (k. 8. maaliskuuta 1614 Ruotsi) oli ruotsalainen valtarouva. Hän oli käskynhaltija Klaus Flemingin aviopuoliso ja Ruotsin kuningatar Katariina Stenbockin sisar ja sitä kautta kuningas Kustaa Vaasan käly. Vuonna 1597 hän toimi väliaikaisesti Suomen käskynhaltijana. 1800-luvulla vaikuttaneet Zachris Topelius ja Albert Edelfelt kuvailivat Ebba Stenbockia suoraselkäiseksi ja vahvatahtoiseksi naiseksi. Suomalaisille historian lukijoille ja eritoten koululaisille hän on edustanut 1500-luvun vallasnaista ylväimmillään.


title: Ebba Stenbock

text: Ebba Stenbockin vanhemmat olivat valtaneuvos Gustaf Olofinpoika Stenbock (1504–1571) ja Brita Eerikintytär Leijonhufvud (1514–1572). Hänen syntymävuotensa on hämärän peitossa; hänen vanhemmillaan oli yli kymmenen lasta, joiden syntymäjärjestys ei ole tarkkaan tiedossa. Etunimensä Ebba sai äitinsä äidin Ebba Erikintytär Vaasan (1491–1549) mukaan.


title: Ebba Stenbock

text: Ebba Stenbock avioitui mahtimies Klaus Flemingin (1530–1597) kanssa 1. marraskuuta 1573. Häät järjesti hänen sisarensa, leskikuningatar Katariina. Avioliitto oli ensisijaisesti valtapoliittinen, se sitoi Stenbockit ja Flemingit samalle puolelle taistelussa Ruotsin kruunusta. Liiton myötä Stenbockit kasvattivat valtaansa Ruotsin itäisissä maakunnissa eli nykyisen Suomen alueella. Ebba Stenbockin puolisoa on luonnehdittu raa'aksi ja mieskuntoiseksi, hänellä oli useita aviottomia lapsia.


title: Ebba Stenbock

text: Avioparilla oli valtava omaisuus Ruotsin maakunnissa Pohjanlahden molemmin puolin. He omistivat muun muassa Suitian kartanon Siuntiossa, Kuitian kartanon Paraisissa ja Viikin vapaaherrakunnan. Ebba Stenbock jäi leskeksi 13. huhtikuuta 1597. Klaus Fleming oli sopinut tapaavansa vaimonsa Perniön kuninkaankartanossa. Hän oli sairastunut Siuntion Pikkalassa ja lähtenyt sieltä matkaan kuolemaa uhmaten. Sairautensa takia hän joutui pysähtymään Pohjan kirkon paikkeille, missä hän menehtyi. Ebba Stenbock kutsui Suomen valtaapitävät Turkuun neuvottelemaan. Hän oli mukana valitsemassa Arvid Stålarmia maan ylipäälliköksi.


title: Ebba Stenbock

text: Suomen ja Viron käskynhaltija Klaus Fleming oli Kaarle-herttuan (myöhemmin Kaarle IX) vastustaja. Hieman Flemingin kuoleman jälkeen Kaarle valloitti Turun linnan. Puolustustaistelua johti leskirouva Ebba Stenbock. Flemingiä ei ollut vielä haudattu, ja kerrotaan, että Kaarle halusi hänen arkkunsa avattavaksi varmistuakseen hänen kuolemastaan. Arkku avattiin Turun linnan kappelissa 20. syyskuuta 1597. Herttua tarttui Fleming-vainajaa parrasta ja sanoi: johon Ebba Stenbock vastasi


title: Ebba Stenbock

text: Niskoittelunsa takia Ebba Stenbock joutui kotiarestiin ja hänet kuljetettiin tyttärineen Tukholmaan, missä hän eli vangittuna. Hänen poikansa Johan Fleming teloitettiin Turun verilöylyssä marraskuussa 1599. Ebba Stenbockin omaisuus takavarikoitiin kruunulle, mutta hän sai sen takaisin vuoteen 1608 mennessä.


title: Ebba Stenbock

text: Ebba Stenbock ja Klaus Fleming saivat kuusi lasta:Isänsä äidin mukaan kastettu Hebla avioitui Peder Gustafinpoika Banérin kanssa 1615. Karin puolestaan avioitui Erik Klaunpoika Bielken kanssa 1620. Klaus Flemingin ja Ebba Stenbockin alkuunpanema sukuhaara jatkui Heblan lasten kautta. Ebba ei kuitenkaan koskaan nähnyt lastenlapsiaan.


title: Susanna Juhanintytär

text: Susanna Juhanintytär (23. joulukuuta 1747 Jalasjärvi – 9. huhtikuuta 1809 Ilmajoki) oli suomalainen karjakko.


title: Susanna Juhanintytär

text: Susanna Juhanintyttären vanhemmat olivat Juhani Antinpoika ja Maria Matintytär. Isänmaallinen seura etsi 1770-luvulla jokaisesta Suomen läänistä parasta säätyläistaloudessa palvellutta karjakkoa. Ehdokkaan tuli olla vähintään kolme vuotta samassa talossa työskennellyt taitava ja ahkera piika. Parhaimmistoon kuului Susanna Juhanintytär, joka palveli Jalasjärven pappilassa neljättä vuotta vuonna 1777. Kappalainen Elias Lagus todisti karjakkonsa taitavuuden ja kaikinpuolisen kunnollisuuden. Susanna oli taloudenpidossa hyvin tarkka ja sai pappilan karjan kukoistamaan. Navetta tuotti erinomaisesti. Joka lehmältä sai noin 30 kilogrammaa voita vuodessa.


title: Susanna Juhanintytär

text: Vuonna 1780 Susanna muutti suurempaan talouteen maisteri Gabriel Alceniuksen ja Elisabet Reinin isännöimälle Korven tilalle Peuralan kylään. Oli tyypillistä, että maaseudun palvelusväki vaihtoi työnantajaa tuon tuostakin, mutta Susanna pysyi saman talon palveluksessa lähes kolme vuosikymmentä. Hänellä ei ollut omaa perhettä. Kaksi viimeistä elinvuottaan hän sairasteli. Hänen kuolinsyynsä oli mätäkuume.


title: Salem (Massachusetts)

text: Salem on kaupunki Massachusettsissa, Yhdysvalloissa. Se on Lawrencen kanssa Essexin piirikunnan pääkaupunki. Salemissa oli vuoden 2009 arvion mukaan 41 361 asukasta.


title: Salem (Massachusetts)

text: Salem perustettiin vuonna 1626, kun Roger Conantin johtama uudisraivaajaryhmä saapui alueelle Cape Annista. Kaksi vuotta myöhemmin sinne saapui vielä toinen ryhmä, jota johti John Endecott. Kylää kutsuttiin alkujaan nimellä Naumkeag, joka tarkoitti intiaanikielellä kalastuspaikkaa. Nimen Salem kylä sai vuonna 1629 heprean rauhaa tarkoittavan 'šalom'-sanan mukaan.


title: Salem (Massachusetts)

text: Tammikuussa 1692 pastori Samuel Parrisin tytär sairastui. Kylänlääkäri William Griggsin mukaan tytär oli noiduttu. Diagnoosin seurauksena alkoivat Salemin noitaoikeudenkäynnit, joiden seurauksena 20 ihmistä tuomittiin kuolemaan noituudesta, ja heistä 19 teloitettiin hirttämällä. Lisäksi useita kuoli vankiloissa. Seuraavana vuonna noitahysterian laannuttua vankilaan tuomitut ihmiset vapautettiin. Salemin oikeudenkäyntien jälkeen Yhdysvalloissa ei ole hirtetty ketään tuomittuna noituudesta.


title: Salem (Massachusetts)

text: Salem kehittyi 1700-luvulla merkittäväksi kalastus-, laivanrakennus- ja merikaupan keskukseksi. Vuoteen 1790 mennessä Salem oli kasvanut Yhdysvaltain kuudenneksi suurimmaksi kaupungiksi, ja sen bruttokansantuote asukasta kohden oli maan suurin. Salemin kukoistuskauteen osui arkkitehti ja kaivertaja Samuel McIntiren uran huippuvuodet. Hän vaikutti suuresti Salemin kaupunkikuvaan, ja siksi Salemia pidetään nykyään yhtenä McIntiren edustaman Federal Stylen parhaimpina esimerkkeinä.


title: Chris Colfer

text: Christopher Paul "Chris" Colfer (s. 27. toukokuuta 1990 Fresno, Kalifornia, Yhdysvallat) on yhdysvaltalainen kirjailija, näyttelijä ja laulaja. Hänet tunnetaan parhaiten Kurtin roolista televisiosarjassa "Glee", josta hänet on palkittu Golden Globella ja saanut kaksi Emmy-ehdokkuutta.


title: Chris Colfer

text: Colferilla on korkea ääni joka vastaa mezzosopraanon äänialaa. Glee-televisiosarjassa Colfer on esittänyt muun muassa Whitney Houstonin kappaleen "I Have Nothing" ja Wicked-musikaalista kappaleen "Defying Gravity".


title: Chris Colfer

text: Vuonna 2011 Chris Colfer nimettiin Time-aikakauslehdessä yhdeksi maailman sadasta vaikutusvaltaisimmasta ihmisestä.


title: Chris Colfer

text: Chris Colfer kasvoi Clovisissa Kaliforniassa. Hänen isänsä on Tim Colfer ja äitinsä Karyn Colfer (o.s. Boling). Colferilla on myös sisar Hannah, joka kärsii vakavasta epilepsiasta.


title: Chris Colfer

text: Colfer harrasti lukioaikoinaan draamaa, musiikkia ja kirjoittamista. Hän esiintyi Kurtin roolissa musikaalissa Glee. Colfer suunnitteli itse uuden sovituksen musikaalista "Sweeney Todd".


title: Chris Colfer

text: Colfer on kertonut kokeneensa kouluaikoinaan myös kiusaamista ja suvaitsemattomuutta. Eräs Colferin koulukokemuksista päätyi myöhemmin sarjaan "Glee". Colfer oli halunnut esittää "Wicked"- musikaalin kappaleen "Defying Gravity", mutta opettajat eivät antaneet lupaa, koska kappale on perinteisesti naisen esittämä. Hän sai myöhemmin tilaisuuden esittää kappale isoäitinsä kuoron kanssa. Samantapainen juonikuvio esiintyy televisiosarjassa.


title: Chris Colfer

text: Colfer on avoimesti homoseksuaali. Hän on sanonut salanneensa asian kouluaikoinaan kiusaajien takia.


title: Chris Colfer

text: Alun perin Colfer haki nuortensarja "Gleen" koe-esiintymisessä Artie Abramsin roolia, mutta tuottajat eivät katsoneet roolin sopivan hänelle. Kuitenkin Colfer teki heihin niin ison vaikutuksen, että sarjaan kirjoitettiin Kurt Hummelin rooli varta vasten hänelle. Colfer voitti roolistaan parhaan miessivuosan Golden Globe -palkinnon vuonna 2011. Hän on ollut kahdesti ehdolla Primetime Emmy -palkinnon saajaksi.


title: Chris Colfer

text: Colferilla oli äänirooli elokuvassa "Marmaduke". Vuonna 2012 hän esiintyy pääosassa elokuvassa "Struck by Lightning", jonka hän on myös tuottanut ja käsikirjoittanut.


title: Chris Colfer

text: Colfer ei ole koskaan ajatellut laulajan uraa. Fanit ovat toivoneet Colferin laulavan enemmän, mutta Colferin mukaan voimakkaita naisvokalisteja jotka laulavat samalla äänialalla on riittämiin.


title: Brasiliansarvikonna

text: Brasiliansarvikonna tai amazoninsarvisammakko ("Ceratophrys cornuta") on Etelä-Amerikan sademetsissä yleisenä elävä sammakkolaji.


title: Brasiliansarvikonna

text: Brasiliansarvikonna kasvaa 10–20 cm pitkäksi. Se on muodoltaan pyöreä ja yhtä leveä kuin pitkäkin. Pahkainen iho on väriltään ruskea tai punainen tummanruskein kuvioin. Silmäluomissa sijaitsevat sarvimaiset kyhmyt auttavat brasiliansarvikonnaa piiloutumaan kasvillisuuteen. Suuressa päässä on erittäin leveä suu, jolla se voi pyydystää lähes itsensä kokoisia saaliita. Suun leveys on yli puolitoista kertaa eläimen pituus. Naaraat ovat suurempia kuin koiraat.


title: Brasiliansarvikonna

text: Brasiliansarvikonna on levinnyt Amazonin altaaseen Kolumbiassa, Guyanaan, Ecuadorin eteläosiin, Peruun, Boliviaan ja Koillis-Brasiliaan. Sitä saattaa olla myös Venezuelan puolella.


title: Brasiliansarvikonna

text: Brasiliansarvikonna on hidasliikkeinen, joten se piilottelee lehtien joukossa odottaen saaliin lähestymistä. Paritteluaikana koiraiden voimakas kurnutus muistuttaa lehmän mylvintää. Naaras laskee munat veteen sadekaudella. Poikasilla on ruskea selkä ja kellanvihreä vatsa. Ne ovat ahnaita petoja ja syövät lähinnä muita sammakontoukkia. Aikuiset brasiliansarvikonnat ovat aktiivisia lähinnä öisin, mutta toukat liikkuvat yötä päivää.


title: The Garden of Love

text: "The Garden of Love" on William Blaken runo. Se kuuluu hänen kokoelmaansa "Songs of Experience".


title: The Garden of Love

text: Runon "The Garden of Love" Blake kirjoitti ilmaistakseen ajatuksiaan seksuaalisuuden luonnollisuudesta ja siitä miten järjestynyt uskonto, etenkin Blaken ajan puhdasoppinen kristillinen kirkko aiheutti saarnojensa ja sääntöjensä kautta luonnollisten halujen tukahtumisen.


title: The Garden of Love

text: Hänen aikanaan tuollaisen ilmaiseminen oli hyvin rohkeaa, ja sanat "Chapel" ja "priests" olivat suorasukainen hyökkäys anglikaanista kirkkoa vastaan. Blaken närkästys aiheestaan käy ilmi toisesta rivistä, jossa hän puhuu sen näkemisestä "mitä en ole koskaan nähnyt" (""what I had never seen""). On kiinnostavaa, että hän sanoo ettei ole "koskaan" nähnyt sitä, vaikka hän on koko ikänsä ollut varsin hyvin selvillä kirkon suhtautumisesta seksuaalisuuteen. Se voikin ehkä ilmaista, että hän puhuu sellaisen viattoman näkökulmasta, joka on juuri astunut kokemuksen piiriin ja on järkyttynyt ja surullinen siitä, miten kirkko on kirjaimellisesti murskannut ja tehnyt tyhjäksi hänen aiemmat vapautensa. "A chapel was built in the midst/ Where I used to play on the green" ("Sinne on on noussut kappeli,/ missä ennen leikin viheriöllä"): ja siinä sanalla "green" (viheriö) on erityistä merkittävyyttä, sillä se heijastaa viattomuuden vastarunoa "The Echoing Green" jossa "green" edustaa aiempaa viatonta vapautta, kuten myös ilmeisempi sana "play" (leikkiä).


title: The Garden of Love

text:
Runon on suomentanut Risto Ahti nimellä "Rakkauden puutarha", ja se on julkaistu kokoelmassa "William Blake & vimmainen genius" (Sanasato, 2001. ISBN 952-5086-44-5).I went to the Garden of Love,
And saw what I never had seen;
A Chapel was built in the midst,
Where I used to play on the green.


title: The Garden of Love

text:
And the gates of this Chapel were shut,
And ‘Thou shalt not’ writ over the door;
So I turned to the Garden of Love
That so many sweet flowers bore.


title: The Garden of Love

text:
And I saw it was filled with graves,
And tombstones where flowers should be;
And Priests in black gowns were walking their rounds,
And binding with briars my joys & desires.


title: Grumman F3F

text: Grumman F3F oli viimeinen Yhdysvaltain laivastolle rakennettu kaksitasohävittäjä.


title: Grumman F3F

text: Grumman F3F otettiin käyttöön vuonna 1936 ja sen käytöstä luovuttiin vuoden 1941 lopussa siten, että hävittäjä ei osallistunut toiseen maailmansotaan. Koneen tilalle hankittiin aluksi Brewster F2A Buffalo. Grumman F3F-hävittäjän pohjalta kehitettiin yksitasoinen hävittäjä F4F Wildcat. Kun F4F Wildcat otettiin taistelukäyttöön, se nopeasti korvasi Brewsterin, ja Wildcatista tuli laivaston ja merijalkaväen ykköshävittäjä.


title: Grumman F3F

text: Ensimmäisen mallin moottoriteho oli 700 hevosvoimaa, ja huippunopeus 372 km/h. Kakkos- ja kolmosmallien teho oli 950 hv, eli sama moottori (Wright R-1820 "Cyclone") kuin Brewsterien. Nopeus oli 418 km/h ja lakikorkeus lähes 1 200 metriä edeltäjäänsä suurempi. Aseistus oli molemmilla tyypeillä sama: 12,7 millimetrin ja 7,62 millimetrin konekivääri. Ulkopuolinen ripustusaseistus käsitti max. 105 kg pommeja.


title: Arthur Leigh Allen

text: Arthur Leigh Allen (18. joulukuuta 1933 – 26. elokuuta 1992) oli pääepäilty San Franciscon lahden ympäristössä 1960-luvun lopulla vaikuttaneeksi sarjamurhaaja ”Zodiac Killeriksi”. Lukuisista vihjeistä ja johtolangoista huolimatta Allenia ei pystytty todistamaan syylliseksi sarjamurhaajan tekemiin rikoksiin. Todisteet osoittivat Allenin olleen syytön.


title: Arthur Leigh Allen

text: Arthur Allen syntyi Honolulussa Havaijilla Ethan ja Bernice Allenin ensimmäisenä lapsena. Perhe, johon kuului myös myöhemmin syntynyt poika Ronald, muutti 1940-luvulla Kaliforniaan Vallejon kaupunkiin, jonka edustalla sijaitsivat Yhdysvaltain laivaston telakat. Vallejo ympäristöineen tuli nopeasti tutuksi nuorelle Allenille. Hän opiskeli Vallejon collegessa sekä yliopistossa vuosina 1948–1957 ja valitsi pääaineekseen vapaat taiteet. Kesäisin Allen työskenteli uimahallin henkivartijana ja purjeentekijänä telakalla. Valmistuttuaan Allen pestautui laivastoon, jossa hänen isänsä oli luonut uran luutnanttina. Merivoimissa palvellessaan Allen pidätettiin aiheuttamansa häiriön takia. Tapauksen johdosta hänet erotettiin laivastosta kesällä 1958.


title: Arthur Leigh Allen

text: Vuodet 1959–1963 Allen toimi opettajana Santa Rosen peruskoulussa Atascaderossa ja Travisin lentotukikohdan koulussa. Näiden töiden lisäksi Allen oli kahtena kesänä hoitajana Atadascadon valtionsairaalan psykiatrisella osastolla. Työpaikka Travisin koulussa jäi lyhytaikaiseksi. Allenin autosta koulun parkkipaikalla löytynyt ladattu ase johti hänen erottamiseensa. Vuonna 1966 hän pääsi opettajaksi Valley Springin peruskouluun, jossa hänen uransa opettajana loppui kaksi vuotta myöhemmin ahdisteltuaan erästä tyttöoppilasta. Tapauksen jälkeen hän palasi asumaan kotiinsa Vallejoon.


title: Arthur Leigh Allen

text: Varhaisessa vaiheessa tapahtunut uran päättyminen johti Allenin syvään masennukseen, jota hän lievitti alkoholilla. Osa-aikainen työ bensiiniasemalla 1968–1969 jäi puoleen vuoteen. Omistaja lopetti työsuhteen huhtikuussa 1969, koska Allen oli epäluotettava, alkoholisoitunut ja liian kiinnostunut pikkutytöistä.


title: Arthur Leigh Allen

text: Pohjois-Kaliforniassa San Franciscon lahtialueella Vallejon ja Napa Valleyn ympäristössä liikkuvan sarjamurhaajan Zodiacin ilmestyminen otsikoihin kohdisti poliisin huomion alueen ihmisiin. Paikallista väestöä ja ulkopuolelta tulleita vieraita kuulusteltiin. Vallejon poliisin (VPD) raportit vuoden 1969 lokakuulta paljastavat, että Allen oli yksi 12:sta Zodiaciksi epäillystä. Raporteissa ei mainittu tarkalleen niitä syitä, joiden vuoksi hän oli epäiltyjen joukossa. Huhu, joka kertoi Allenin saaneen ylinopeussakon samana syyskuun yönä lähellä järveä, jonka rannalla Zodiac surmasi erään uhrinsa, osoittautui perättömäksi. Lisäksi Allen todettiin liian pitkäksi ja liian paljaspäiseksi sopiakseen Zodiacista annettuihin tuntomerkkeihin.


title: Arthur Leigh Allen

text: Zodiacin tekemien murhien lukumäärää ei tiedetä varmuudella. Ne suoritettiin suhteellisen pienellä alueella, pääosin 1960-luvun kahtena viimeisenä vuotena. Zodiac jatkoi esiintymistään mediassa vuosien ajan ja pilkkasi sekä poliisia että lehdistöä lähettämissään kirjeissä. Viestit sisälsivät myös vaikeasti tulkittavia salakirjoituksia ja pommiuhkauksia.


title: Arthur Leigh Allen

text: Vuonna 1970 Allen sai työpaikan vahtimestarina Vallejossa Elmer Caven peruskoulussa. Kesällä 1971 poliisi kiinnostui hänestä erään ilmiannon perusteella. Allenin nuoruudenaikainen tuttava Don Cheney oli kertonut San Franciscon poliisille (SFPD) Allenin kanssa uudenvuodenpäivänä 1969 käymästään keskustelusta. Cheneyn mukaan Allen oli suunnitellut kirjoittavansa romaanin miehestä, joka tappaa sattumalla valittuja nuoria pareja, lähettää poliisille kirjeitä rikoksistaan, allekirjoittaa kirjeet Zodiacin symbolilla, joka hänellä on kellossaan, kutsuu itseään Zodiaciksi, kiinnittää aseeseensa taskulampun osuakseen öisin ja huijaa naisia pysäyttämään autonsa maaseudulla väittämällä, että heillä on ongelmia renkaiden kanssa. Ei ole kuitenkaan olemassa todisteita, että keskustelu olisi todellisuudessa käyty.


title: Arthur Leigh Allen

text: SFPD:n etsivät järjestivät Allenin kuulustelun ja kysyivät oliko tämä lukenut Zodiacista. Kuulustelussa Allen väitti Cheneyn muuntaneen totuutta ja kertoi olleensa VPD:n kuultavana jo 1969 ja lopettaneensa koko tapauksen seuraamisen sen kauheuden takia. Poliisit kiinnittivät erityistä huomiota Allenin Zodiac-merkkiseen rannekelloon. Allen kertoi saaneensa kellon lahjaksi äidiltään vuonna 1969. Hän antoi vastauksensa myös Cheneyn esittämiin väitteisiin. Keskustelun aiheena oli ollut Richard Connellin kirjoittama novelli ”Most Dangerous Game”, jossa häiriintynyt mies metsästi ihmisiä. Tarina oli vaikuttanut Alleniin voimakkaasti, ja hän oli tullut maininneeksi asiasta Cheneylle.


title: Arthur Leigh Allen

text: Kuulusteluissa ei löytynyt riittäviä todisteita Allenia vastaan. Zodiac-kello ja sama kengännumero sarjamurhaajan saappaiden jättämien jälkien kanssa eivät riittäneet osoittamaan häntä syylliseksi Zodiacin veritöihin. Cheneyn kertomus Allenin kanssa käydyn keskustelun sisällöstä ja ajankohdasta muuttui lukuisia kertoja. Lisäksi Cheneyltä löytyi oma henkilökohtainen motiivi vihata Allenia, jonka hän oli saanut kuulla vuosia aiemmin kosketelleen sopimattomasti hänen nuorta tytärtään. Allenin ja Zodiacin käsialanäytteiden vertailun kielteinen tulos esti tuomaria antamasta kotietsintälupaa Allenin kellariasuntoon Vallejossa.


title: Arthur Leigh Allen

text: Santa Rosan poliisi, joka toimi Vallejon ulkopuolella ja tutki omassa piirissään tapahtuneita nuorten naisten murhia, tunkeutui vuonna 1972 Allenin asuntovaunuun omistajan ollessa muualla. Vaunun pienestä jääkaapista löytyneet pakastetut oravat kertoivat Allenin biologisista kokeiluista, mutta perinpohjaiset etsinnät eivät paljastaneet mitään, mikä olisi liittänyt Allenin Zodiaciin tai Santa Rosan murhattuihin tyttöihin.


title: Arthur Leigh Allen

text: Vuonna 1974 Allen joutui pidätetyksi nuoren pojan seksuaalisesta hyväksikäytöstä. Keväällä 1975 hänet passitettiin Atadascadon vankimielisairaalaan, jossa hän oli edellisen vuosikymmenen alussa toiminut hoitajana. Sonoman piirikunnan tutkijat Santa Rosan alueella jatkoivat Allenin jälkien seuraamista miehen itsensä kärsiessä tuomiotaan. Asuntovaunu tutkittiin uudelleen, ja Allen suostui hänelle ehdotettuun valheenpaljastustestiin. Jälkeenpäin Allen kertoi testin kestäneen kymmenen tuntia ja osoittaneen, ettei hän ollut Zodiac.


title: Arthur Leigh Allen

text: Allen vapautui elokuussa 1977 ja palasi asumaan äitinsä luo Vallejoon. Tuomio oli tehnyt hänen ”ongelmastaan” julkisen. Naapuruston suhde Alleniin oli muuttunut, ja rikollisen maine vaikeutti hänen työnhakuaan. Allen onnistui saamaan väliaikaisia töitä automekaanikkona, kunnes hän sai kauppa-apulaisen paikan vallejolaisessa rautakaupassa. Allen säilytti työpaikkansa lähes koko seuraavan vuosikymmenen.


title: Arthur Leigh Allen

text: "San Francisco Chroniclen" pilapiirtäjä Robert Graysmith oli erityisen kiinnostunut Allenin elämästä ja hänen työpaikastaan. Graysmith haastatteli Allenin naapureita ja kävi useasti asioimassa rautakaupassa seuraten tarkoin Allenia. Piirtäjä onnistui apulaistensa turvin hankkimaan muun muassa Allenin käsialanäytteen ja keräämään erilaista aineistoa tämän aiemman elämän varrelta.


title: Arthur Leigh Allen

text: Graysmithin kiinnostus Alleniin paljastui vuonna 1986 hänen julkaistua teoksensa "Zodiac". Kirjasta tuli menestys, ja siitä otettiin useita painoksia. Graysmith ei voinut käyttää julkaisussaan suoraan Allenin nimeä kunnianloukkauksen pelosta. Tarinan eräänlainen päähenkilö oli Robert ”Bob” Hall Starr, fiktiohahmo, joka oli vahvasti sidoksissa todellisuuteen. Salanimen takaa paljastui muotokuva Arthur Leigh Allenista.


title: Arthur Leigh Allen

text: Vallejolaiset yhdistivät päähenkilön nopeasti Alleniin, joka Starrin tavoin asui Vallejossa äitinsä luona. Lisäksi Graysmith kertoi kirjassaan monia yksityiskohtia, jotka kertoivat lukijalle Starrin ja Allenin olevan sama henkilö. Myös Allen saattoi lukea kirjan ja käsittää, että Graysmith oli tehnyt hänestä pahamaineisen Zodiacin. San Franciscon ja Vallejon poliisitutkijat joutuivat kaivamaan esille vanhat kansionsa ja unohduksiin painuneet murhayrityksistä toipuneet kaksi uhria. Vuonna 1969 hengissä selvinneelle Michael Mageaulla esitettiin joukko valokuvia, joiden joukosta hän poimi Allenia esittävän otoksen ja sanoi kuvan esittämän miehen ampuneen häntä. Mageaun muistikuvaa ei kuitenkaan pidetty luotettavana.


title: Arthur Leigh Allen

text: Helmikuussa 1991 Vallejon poliisi suoritti kotietsinnän Allenin kellariasuntoon, jota myöhemmissä FBI:n kirjoittamissa raporteissa verrattiin pimeään museoon. He löysivät materiaalia, joka kertoi Allenin seksuaalisista taipumuksista. Lisäksi talosta löytyi asekokoelma, johon kuului revolvereita, pistooleja, kiikaritähtäimellä varustettu kivääri ja kaksi haulikkoa, sekä räjähteitä ja tupellinen metsästyspuukko. Löydöt eivät riittäneet pitävästi yhdistämään asunnon omistajaa Zodiacin tekemiin rikoksiin. Luvattomat aseet ja räjähteet antoivat poliisille kuitenkin riittävän syyn pidättää Allenin. Kotietsinnän jälkeisissä kuulusteluissa pidätetty käyttäytyi rauhallisesti. Hän oli yhteistyöhaluinen, mutta kielsi useaan otteeseen olevansa sarjamurhaaja Zodiac. Poliisin painostuksen alla Allen suostui toiseen kertaan valheenpaljastustestiin. Testiä ei kuitenkaan koskaan järjestetty, sillä elokuun lopulla 1992 Allen kuoli sydänkohtaukseen 58-vuotiaana. Diabetes, vaikea munuaissairaus, nopeasti etenevä sokeutuminen ja epäilyjen varjot olivat uuvuttaneet hänet.


title: Arthur Leigh Allen

text: Kaksi päivää myöhemmin Vallejon poliisi takavarikoi Allenin jäämistöstä löytyneen videonauha, jonka kanteen oli merkitty Z. Nauhan sisällöstä ei ole annettu julkisuuteen tietoja, mutta Vallejon poliisi on kertonut, että nauha ei sisällä tunnustusta. Allenin tietokoneelta löytynyt levyke, joka oli merkitty nimellä ”Polygon”, herätti tutkijoiden toiveet löytää mahdollinen yhteys Allenin ja Zodiacin kirjeiden välillä. Levykkeen sisällön analysointi ei johtanut toivottuun tulokseen. Vuonna 2002 Zodiacin kirjeet lähetettiin kuitenkin uudelleen analysoitaviksi, ja niistä saatua DNA:ta verrattiin Allenin DNA:han. Näytteet eivät kuuluneet samalle henkilölle.


title: Arthur Leigh Allen

text: Naapurien ja ystävien lausunnot Allenista olivat ristiriitaisia. Kuvausten muuttuminen tapahtui todennäköisesti hänen kokemiensa vastoinkäymisten mukana 1960-luvun loppupuoliskolla. Hänen kerrottiin nuorempana palvoneen äitiään, mutta tunteneen alemmuudentunnetta isänsä läheisyydessä johtuen tämän korkeasta sotilasarvosta laivastossa. Allenia pidettiin älykkäänä, mutta samalla hyvin herkkätunteisena. Myöhemmät kuvaukset kertoivat katkerasta miehestä, joka vihasi äitiään. Hän ei avioitunut koskaan, eikä hänellä tiedetty olleen kontakteja ikäisiinsä naisiin.


title: Nurmon museo

text: Nurmon museo on Nurmoo-seuran ylläpitämä museo, joka sijaitsee Seinäjoella, Nurmon Teponkylässä.


title: Nurmon museo

text: Museossa on Nurmon vaakuna tienpuoleisessa seinässä. Vaakuna siirrettiin v. 2009 kuntaliittymän jälkeen Nurmotalolta (ent. kunnantalo) Nurmon museolle.


title: Nurmon museo

text: Museoon kuuluvia rakennuksia:


title: Nurmon museo

text: Museoon kuuluu myös liiveri, paja, kytökämppä jne.


title: Bloomsbury

text: Bloomsbury on Lontoon kaupunginosa, joka sijaitsee Lontoon Cityn pohjoispuolella Euston Roadin ja Holbornin välissä. Se kuuluu Camdenin kaupunkipiiriin. Kaupunginosassa sijaitsevat muun muassa British Museum ja Royal Academy of Dramatic Art. Se on myös ympäri Lontoota levittäytyneen Lontoon yliopiston keskus.


title: Bloomsbury

text: Bloomsbury, alun perin Blemundsbury, on saanut nimensä William de Blemundilta, joka hankki alueen omistukseensa vuonna 1201. 1900-luvun alkupuolella Bloomsburyssä kokoontui taiteilijoiden ja oppineiden ryhmä, joka tunnetaan kaupunginosan mukaan Bloomsburyn ryhmänä. Siihen kuuluivat esimerkiksi kirjailija Virginia Woolf ja taloustieteilijä John Maynard Keynes.


title: Bloomsbury (täsmennyssivu)

text: Bloomsbury voi tarkoittaa seuraavia asioita:


title: Jalkapallon Suomen Cup 2011

text: Otteluparit arvottiin 20. joulukuuta 2010. Ottelut pelattiin 6.–29. tammikuuta.


title: Jalkapallon Suomen Cup 2011

text: Otteluparit arvottiin samassa arvonnassa 1. kierroksen kanssa 20. joulukuuta 2010 ja ottelut pelattiin 14. tammikuuta–13. helmikuuta.


title: Jalkapallon Suomen Cup 2011

text: Otteluparit arvottiin 18. tammikuuta ja ottelut pelattiin 6.–28. helmikuuta.


title: Jalkapallon Suomen Cup 2011

text: Otteluparit arvottiin 8. helmikuuta ja ottelut pelattiin 26. helmikuuta–20. maaliskuuta. Tällä kierroksella tulivat mukaan Ykkösen ja Kakkosen joukkueet.


title: Jalkapallon Suomen Cup 2011

text: Otteluparit arvottiin 3. maaliskuuta ja ottelut pelattiin 17.–31 maaliskuuta. Tällä kierroksella tulivat mukaan 6 Veikkausliiga-joukkuetta.


title: Jalkapallon Suomen Cup 2011

text: Otteluparit arvottiin 24. maaliskuuta ja ottelut pelattiinn 1.–11. huhtikuuta. Tällä kierroksella tulivat mukaan 4 liigacupin puolivälierissä pudonnutta joukkuetta.


title: Jalkapallon Suomen Cup 2011

text: Otteluparit arvottiin 1. huhtikuuta ja ottelut pelattiin 15.–21. huhtikuuta. Tällä kierroksella tulivat mukaan 4 liigacupin parasta joukkuetta.


title: Jalkapallon Suomen Cup 2011

text:
8. kierroksen otteluparit arvottiin 19. huhtikuuta ja ottelut pelattiin 28.–29. huhtikuuta.
Välierien otteluparit arvottiin 2. toukokuuta ja ottelut pelattiin 26. toukokuuta.
Loppuottelu pelattiin 24. syyskuuta.


title: Virkatodistus

text: Virkatodistus on virallinen, paperille laadittava todistus (asiakirja) henkilön väestötietojärjestelmässä (VTJ) olevista henkilötiedoista. Tiedot ovat viranomaisten itsensä hankkimia. Todistus varmennetaan yleensä sekä myöntäneen tahon leimalla että virkailijan allekirjoituksella – nykyisin myös sähköisesti.


title: Virkatodistus

text: Virkatodistusta tarvitaan nykyään harvemmin kuin ennen, koska viranomaiset, jotka todistusta ovat aiemmin vaatineet, saavat nykyään tiedot suoraan väestötietojärjestelmästä. Virkatodistusta tarvitaan kuitenkin yhä esimerkiksi perunkirjoitusta ja adoptiota varten tai pankille hoidettaessa kuolleen ihmisen raha-asioita. Passin tai ajokortin hankkimista varten sitä ei enää nykyään tarvita.


title: Virkatodistus

text: Virkatodistuksen voi tilata oman evankelis-luterilaisen seurakunnan kirkkoherranvirastosta tai Suomen ortodoksisen kirkon keskusrekisteristä tai mistä tahansa maistraatista.


title: Virkatodistus

text: Virkatodistuksesta voi – käyttötarkoituksesta riippuen – käydä ilmi mm. seuraavat tiedot:


title: Virkatodistus

text: Kotimaisten kielten lisäksi virkatodistuksen saa usein tilattua myös ainakin englanniksi, ranskaksi ja saksaksi.


title: Virkatodistus

text: Aiemmin kirkonkirjoihin perustunutta virkatodistusta kutsuttiin myös papinkirjaksi tai papintodistukseksi.


title: Karma (Valko-Venäjä)

text: Karma () eli Korma () on pieni 7 448 asukkaan kaupunkimainen taajama ja samannimisen 15 456 asukkaan maaseutuvaltaisen hallintopiirin keskus Homelin alueen pohjoisosissa Valko-Venäjällä. Dneprin sivuhaara Sož virtaa keskustaajaman itäpuolitse kohti etelää.


title: Anna kyynelten tulla, pyysi poliisi

text: Anna kyynelten tulla, pyysi poliisi () on Philip K. Dickin vuonna 1974 ilmestynyt tieteisromaani. Teoksen on suomentanut WSOY:lle vuonna 1993 Matti Rosvall.


title: Justin Cronin

text: Justin Cronin (s. 1962) on yhdysvaltalainen kirjailija. Hän on kirjoittanut muun muassa romaanin "Ensimmäinen siirtokunta" (2010).


title: Seveson onnettomuus

text: Seveson onnettomuus oli Italian Sevesossa 10. heinäkuuta 1976 kello 12.37 tapahtunut räjähdysonnettomuus, jossa kemiantehdas ICMESA:n rakennus-B:ssä olevasta kemiallisesta reaktorista vapautui venttiilin avauduttua huonojen turvajärjestelyjen takia ilmaan 6 tonnia kemikaaleja, josta 1 kg oli dioksiini TCDD:tä. TCDD on yksi voimakkaimmista synteettisistä myrkyistä ja karsinogeeni.


title: Seveson onnettomuus

text: Ihmisiä ei kuollut välittömään dioksiinimyrkytykseen, mutta dioksiini tappoi tuhansia eläimiä. Ihmisille aiheutui klooriakneksi kutsuttuja iho-oireita, ja lapsia joutui sairaalaan. Vuonna 1978 alueella piti teurastaa 80 000 eläintä, jottei TCDD siirtyisi ravintoketjuihin. Vuonna 2009 tehdyn tutkimuksen mukaan eräät syövät ovat alueella lisääntyneet.


title: Seveson onnettomuus

text: Kemiantehtaan lähialue evakuoitiin ja aidattiin. Viisi ICMESA:n työntekijää asetettiin syytteeseen. Saksalainen kemisti Jörg Sambeth oli tehnyt tehtaalle korjaussuunnitelman ennen katastrofia, mutta sitä ei toteutettu suunnitellussa muodossa. Tehtaan alkuperäiset rakennussuunnitelmat olivat myös toiset kuin miten tehdas lopulta toteutettiin; alkuperäiset suunnitelmat oli hylätty niiden kalleuden vuoksi.


title: Seveson onnettomuus

text: Tehtaan alueelta kuorittiin pois saastunut maa, joka haudattiin eristyksiin syvälle maahan.


title: Seveson onnettomuus

text: Terroristijärjestö Prima Linea murhasi 5. helmikuuta 1980 Monzassa ICMESA:n Seveson tehtaan tuotantopäällikön, insinööri Paolo Paolettin, ja selitti teon terveydenhuoltoa edistäväksi toimenpiteeksi.


title: Veikkausliigan kausi 2011

text: Veikkausliigan kausi 2011 oli Suomen jalkapallon pääsarjan Veikkausliigan 22. kausi. Hallitsevana mestarina kauteen lähti Helsingin Jalkapalloklubi. Edellisellä kaudella Ykköseen putosi FC Lahti ja tilalle nousi Rovaniemen Palloseura.


title: Veikkausliigan kausi 2011

text: Kausi oli alun perin tarkoitus pelata 14 joukkueen kaksinkertaisena sarjana ja sen oli määrä alkaa 28. huhtikuuta 2011 ja päättyä 22. lokakuuta 2011. Kauden alkua päätettiin kuitenkin siirtää toukokuun alkuun, koska liigan joukkuemäärän lopulliset ratkaisut venyivät keväällä 2011 myöhään. Tampere United suljettiin liigasta ja AC Oulun liigalisenssihakemus hylättiin. AC Oulu ei saanut valitustenkaan jälkeen liigalisenssiä. Kausi alkoi lopulta 6. toukokuuta ja se päätettiin pelata 12 joukkueen kolminkertaisena sarjana. Kolmannella kierroksella edelliskauden kuusi parasta joukkuetta saivat kuusi kotiottelua ja muut viisi kotiottelua.


title: Veikkausliigan kausi 2011

text: Kaudeksi 2012 Veikkausliigan joukkuemäärän oli tarkoitus vähentyä muutenkin kahteentoista, joten 14 joukkueella pelattaessa sarjan kaksi viimeistä olisi pudonnut suoraan ja 12. sijoittunut olisi karsinut Ykkösen voittajan kanssa. Vähän ennen kauden alkua tapahtunut sarjajärjestelmämuutos kuitenkin aiheutti sen, että sarjan viimeiseksi jäänyt putosi suoraan Ykköseen kaudelle 2012 eikä yksikään joukkue karsinut liigapaikasta."Mestarien liiga:""Eurooppa-liiga:"


title: Skutskär

text: Skutskär on Daljoen suulla Ruotsissa sijaitseva taajama. Se kuuluu pääosin Älvkarlebyn kuntaan, jonka keskustaajamana se toimii. Pieniltä osin lännessä Skutskär kuuluu kuitenkin myös Gävlen kuntaan. Koska nämä kunnat sijaitsevat eri lääneissä, niin myös taajama kuuluu kahteen eri lääniin: Uppsalan lääniin ja Gävleborgin lääniin. Vuoden 2010 lopussa Skutskärissä oli 6 075 asukasta.


title: Skutskär

text: Skutskäristä on vain 15 kilometrin matka luoteessa sijaitsevaan Gävlen kaupunkitaajamaan. Skutskär on myös rautatiepaikkakunta. Junat lakkasivat pysähtymästä Skutskärissä vuonna 1975, mutta vuonna 2006 ne alkoivat pysähtyä paikkakunnalla uudelleen. Junayhteydet mahdollistavat pendelöinnin Gävleen sekä etelään Uppsalaan ja Tukholmaan.


title: Skutskär

text: Taajamassa sijaitsee Skutskärin kirkko.


title: Arseenipentoksidi

text: Arseenipentoksidi eli arseeni(V)oksidi (AsO) on epäorgaaninen yhdiste ja yksi arseenin oksideista. Ainetta käytetään muiden arseeniyhdisteiden valmistukseen ja puunsuoja-aineena. Arseenipentoksidista käytetään myös nimiä "diarseenipentoksidi", "arseenihappoanhydridi" ja "arseenianhydridi".


title: Arseenipentoksidi

text: Arseenipentoksidi on rakenteeltaan monimutkainen polymeerinen yhdiste. Puolet arseeniatomeista ovat sitoutuneet happiatomeihin tetraedrisesti rakenteeksi, joka vastaa kaavaa AsO, ja puolet muodostavat happiatomien kanssa oktaedrin, joka vastaa rakennetta AsO. Nämä tetdraedriset ja oktaedriset rakenteet jakavat keskenään jonkin kulmiensa happiatomeista ja muodostavat polymeerisen rakenteen. Ulkonäöltään yhdiste on valkoista kiinteää jauhetta, joka on hygroskooppista eli sitoo ilman kosteutta.


title: Arseenipentoksidi

text: Arseenipentoksidi hajoaa arseenitrioksidiksi ja hapeksi, kun sitä kuumennetaan 315 °C:n lämpötilaan. Typpi-ilmakehässä kuumennettaessa se pysyy kuitenkin stabiilina aina 740 °C:n lämpötilaan.


title: Arseenipentoksidi

text: Arseenipentoksidi on vahva hapetin ja kykenee hapettamaan muun muassa suolahapon kloorikaasuksi ja pelkistyy helposti hiilen avulla metalliseksi arseeniksi. Yhdiste on hapan oksidi ja muodostaa veteen liuotettuna arseenihappoa.


title: Arseenipentoksidi

text: Arseenipentoksidia saadaan hapettamalla arseenitrioksidia hapella paineen alaisena tai vaihtoehtoisesti typpihapolla, jolloin muodostuu arseenihappoa. Arseenihaposta saadaan arseenipentoksidia poistamalla siitä vettä 200 °C:n lämpötilassa tai fosforipentoksidin avulla.


title: Arseenipentoksidi

text: Arseenipentoksidista valmistetaan muita arseeniyhdisteitä, joita käytetään rikkaruoho- ja hyönteismyrkkyinä, fungisideina ja väriaineina. Yleinen käyttökohde on arseenia, kuparia ja kromia sisältävät lahoamista estävät puunsuoja-aineet.


title: Arseenipentoksidi

text: Useiden muiden arseeniyhdisteiden tavoin arseenipentoksidi on erittäin myrkyllistä. Yhdiste aiheuttaa ihon, hengitysteiden ja silmien ärsytystä, hengitysvaikeuksia ja huonovointisuutta. Suurille määrille altistuminen voi johtaa kuolemaan. Arseenipentoksidin on todettu aiheuttavan syöpäkasvaimia ihmiselle eli olevan karsinogeeninen. Arseenipentoksidin myrkyllisyyden vuoksi sitä ei ole saanut käyttää puunsuoja-aineena Suomessa vuodesta 2007 lähtien.


title: Petra Martić

text: Petra Martić (s. 19. tammikuuta 1991 Split) on kroatialainen tennispelaaja. Parhaimmillaan hän on ollut kaksinpelissä WTA-listan sijalla 31 tammikuussa 2019 ja nelinpelissä sijalla 53 maaliskuussa 2014.


title: Petra Martić

text: Vuonna 2008 Martić voitti Zagrebin ITF-turnauksen, oltuaan maailmanlistan sijalla 371. Finaalissa hän voitti Yvonne Meusburgerin, joka oli maailmanlistan sijalla 101. Portorožin WTA-turnauksessa hän pääsi puolivälieriin voittamalla toisella kierroksella sijalla 64 olleen Klára Zakopalován. Puolivälierässä Martić hävisi kuitenkin Julia Görgesille. Vuonna 2009 Martić pelasi ensimmäistä kertaa Grand Slam -turnauksen pääsarjassa Ranskan avoimissa. Hän voitti ensimmäisellä kierroksella Mara Santangelon, mutta hävisi toisella kierroksella Aleksandra Wozniakille. Heinäkuussa Martić pääsi puolivälieriin Budapestin WTA-turnauksessa, jossa voitti mm. maailmanlistan sijalla 47 olleen Lucie Šafářován. Yhdysvaltain avoimissa hän voitti Séverine Brémond Beltramen, mutta hävisi toisella kierroksella Caroline Wozniackille. Syyskuussa hän voitti Biellan ITF-turnauksen.


title: Petra Martić

text: Vuonna 2010 Martić voitti Pariisin WTA-turnauksen ensimmäisellä kierroksella maailmanlistan sijalla 15 olleen Yanina Wickmayerin. Miamissa hän puolestaan voitti Aravane Rezaïn (WTA 21). Wimbledonissa hän pääsi toiselle kierrokselle, jossa hävisi Marion Bartolille. Vuonna 2011 Australian avoimissa hän voitti avauskierroksella Sophie Fergusonin, mutta hävisi toisella kierroksella Agnieszka Radwańskalle. Bogotán WTA-turnauksessa Martić pääsi välieriin. Wimbledonissa 2011 hän hävisi toisella kierroksella Tsvetana Pironkovalle ja Yhdysvaltain avoimissa 2011 toisella kierroksella Anastasija Pavljutšenkovalle.


title: Petra Martić

text: Australian avoimissa 2012 Martić karsiutui jo ensimmäisellä kierroksella. Samana vuonna Ranskan avoimissa hän ylsi neljännelle kierrokselle voitettuaan sijoittamattoman Michaëlla Krajicekin, kahdeksanneksi sijoitetun Marion Bartolin sekä 29:nneksi sijoitetun Anabel Medina Garriguesin. Neljännellä kierroksella hän hävisi kymmenenneksi sijoitetulle Angelique Kerberille lukemin 6–3, 7–5.


title: Brittiläinen Antarktiksen alue

text: Brittiläinen Antarktiksen alue () on Yhdistyneen kuningaskunnan vaatima, Antarktiksella sijaitseva merentakainen alue. Se käsittää 1 709 400 neliökilometrin kokoisen alueen, jonka rajoina ovat 60. eteläinen leveyspiiri ja 20. sekä 80. läntinen pituuspiiri. Yhdistynyt kuningaskunta esitti ensimmäisen Antarktista koskevan aluevaatimuksensa vuonna 1908 ja siitä tuli virallisesti merentakainen alue 3. maaliskuuta 1962. Brittiläinen Antarktiksen alue on suurelta osaltaan päällekkäinen Chilen ja Argentiinan vaatimien alueiden kanssa. Alueella ei ole pysyvää asutusta, mutta Iso-Britannia ylläpitää alueella useiden muiden valtioiden tavoin tutkimusasemia, joista suurin osa sijaitsee Eteläisillä Shetlandsaarilla.


title: Brittiläinen Antarktiksen alue

text: Brittiläiseen Antarktiksen alueeseen kuuluvat Antarktiksen niemimaa, Eteläiset Shetlandsaaret ja Eteläiset Orkneysaaret, Weddellinmeri sekä etelänavalle asti ulottuva maa-alue. Ainoastaan noin 0,7 % alueesta on jäätöntä, muuten aluetta peittää paikoin jopa viisi kilometriä paksu mannerjäätikkö. Alueen korkein huippu Mount Jackson kohoaa 3 184 metrin korkeuteen.


title: Brittiläinen Antarktiksen alue

text: Alueen keskustassa vuoden keskimääräinen lämpötila vaihtelee −50 °C ja −60 °C välillä. Lähempänä rannikkoa on lämpimämpää, keskimäärin noin −10 °C ja −20 °C välillä. Alueella sataa myös enemmän lunta. Tuulen voimakkuus on vähäinen, mutta paikoittain esiintyy voimakasta katabaattista tuulta.


title: Brittiläinen Antarktiksen alue

text: Sisämaan kasvillisuus on harvaa ja alkeellista, siellä selviävät ainoastaan jäkälät sekä lehtisammalet. Lähellä rannikkoa, jossa maa on kesäisin jäätöntä, kasvavat ainoat Etelämantereella esiintyvät siemenkasvilajit etelämantereenlauha sekä "Colobanthus quitensis".


title: Brittiläinen Antarktiksen alue

text: Antarktiksen niemimaa ja sen saaret ovat lintujen suosimia pesimisalueita. Alueella esiintyy seitsemän pingviini- ja kuusi hyljelajia.


title: Trajan Langdon

text: Trajan Langdon (s. 13. toukokuuta 1976 Palo Alto) on yhdysvaltalainen entinen koripalloilija. Hän voitti urallaan kaksi Euroliigan-mestaruutta sekä kahdeksan kansallista mestaruutta.


title: Trajan Langdon

text: Langdon pelasi koripallon lisäksi baseballia, jossa MLB-seura San Diego Padres varasi hänet vuonna 1994. Hän pelasikin koripallon ohella baseballia vielä yliopistossa. Langdon edusti yliopistokoripallossa Duken yliopistoa, ja viimeisenä kautena hän johdatti joukkueensa NCAA:n loppuotteluun. Yliopistouransa jälkeen hänet varattiin NBA:han ja kaudet 1999–2002 hän edusti Cleveland Cavaliersia. Ensimmäisenä NBA-kautena hän pelasi vain kymmenen ottelua loukkaantumisen takia, mutta toisena kautena Langdon teki 6,0 pistettä ottelua kohden. Kausi 2001–2002 oli hänen viimeisensä NBA:ssa ja hän siirtyi seuraavaksi kaudeksi Benetton Trevisoon, jossa hän voitti Italian mestaruuden. Langdon edusti seuraa yhden kauden ajan ja siirtyi tämän jälkeen Efes Pilseniin. Kauden 2004–2005 hän pelasi Moskovan Dynamossa, mutta vuodesta 2005 lähtien Langdon pelasi TsSKA Moskovassa. Seuran paidassa hän voitti Euroliigan mestaruuden vuosina 2006 ja 2008. Kauden 2010–2011 päätteeksi Langdon ilmoitti lopettavansa ammattilaiskoripallon.


title: Trajan Langdon

text: Langon on edustanut Yhdysvaltojen alle 18-vuotiaiden maajoukkueessa. Hän oli myös mukana vuoden 1998 MM-kilpailuissa, joissa Yhdysvallat voitti pronssia. Langdon pelasi kisoissa seitsemän ottelua, joissa hän teki keskimäärin 2,9 pistettä.


title: Calamnius

text: Calamnius on suomalainen sivistys- ja pappissuku, jonka historia tunnetaan 1500-luvulta lähtien.


title: Calamnius

text: Suvun kantaisä oli Kalajoen kirkkoherra, rovasti Petrus Michaelis (Petter) Arctophilacius (1575–1647), alkuperäiseltä nimeltään Pieti Mikonpoika Mattila, lohtajalaisen kauppiaan Mikko Matinpoika Mattilan poika.


title: Professionalnaja basketbolnaja liga

text: Professionalnaja basketbolnaja liga (PBL) (, ) oli Venäjän koripallon pääsarja vuosina 2010–2013. Se perustettiin vuonna 2010 Superliigan tilalle.


title: Professionalnaja basketbolnaja liga

text: Liigan ensimmäisellä kaudella, 2010–2011, mestaruuden voitti PBK TsSKA Moskova. Myös kahtena muuna kautena TsSKA Moskova voitti sarjan mestaruuden. Kesällä 2012 sarjan johto päätti, että kausi 2012–2013 on sarjan viimeinen ja PBL-seurat liittyisivät osaksi VTB-liigaa.


title: Astroidi

text: Astroidi on tasokäyrä, nelikulmainen hyposykloidi.


title: Astroidi

text: Astroidit ovat myös superellipsejä: Kaikki astroidit ovat eri mitoin toteutettuja versioita käyrästä joka noudattaa seuraavaa yhtälöä


title: Astroidi

text: Käyrän nykyinen nimi tulee Kreikan sanasta "tähti". Käyrällä on ollut erilaisia nimiä, kuten englannin tetracuspid. Se on lähes samanmuotoinen ellipsin evoluutan kanssa.


title: Astroidi

text: Ympyrä säteeltään 1/4 osa vierii isomman ympyrän (säde = 1) sisäpuolella ja piste piirtää kehän sisään astroidin.


title: Astroidi

text: Astroidin parametriesitys on:


title: Astroidi

text: Jos astroidin luoneen kehän sisällä vierineen ympyrän säde on formula_3 niin sen ala on formula_4 ja kehän pituus on 6a.


title: Astroidi

text: Astroidikäyrää on ensimmäisenä käsitellyt Johann Bernoulli vuonna 1690. Nimensä se on kuitenkin saanut vasta 1800-luvun alkupuolella.


title: Place Édith Piaf

text: Place Édith Piaf on aukio Pariisissa rue Belgrandin, rue du Capitaine Ferberin ja rue de la Pyn risteyksessä. Se on saanut nimensä laulajattaren Édith Piafin mukaan. Pariisin kaupungin pormestari, Bertrand Delanoë avasi aukion 11. lokakuuta 2003, kun Piafin kuolemasta oli kulunut 40 vuotta.


title: Place Édith Piaf

text: Aukiolla on myös Piafin patsas.


title: Kastsjukouka

text: Kastsjukouka () eli Kostjukovka () on noin 9 500 asukkaan teollisuustaajama Homelin suurkaupungin luoteispuolella Homelin alueella Valko-Venäjällä. Hallinnollisesti Kastsjukouka on kaupunkityyppinen työläistaajama ja osa Homelin kaupunkipiiriä.


title: Kastsjukouka

text: Kastsjukoukan taajaman kaakkoisosia hallitsee teollisuusalue, jossa toimii suuri Gomelsteklo-lasitehdas (Gomelglass). Sen tuotantoa kuten ikkunalaseja käytetään erityisesti Valko-Venäjällä, Venäjällä ja Ukrainassa, mutta toimituksia on yhteensä yli 20 maahan (myös Suomeen).


title: Kastsjukouka

text: Homelista Žlobinin kautta esimerkiksi pääkaupunki Minskiin ja toisaalta Mahiljoun ja Oršan suuntaan kulkevalla rautatiellä on asema Kastsjukoukassa. Myös maantieyhteydet ovat hyvät: pohjoisesta saapuvalta valtatie M8:lta () johtaa vilkkaasti liikennöity maantie (Gomelskaja Ulitsa) Homeliin Kastsjukoukan läpi.


title: Pattijoki (taajama)

text: Pattijoki on kaupunginosa Raahen kaupungissa. Kaupunginosa sijaitsee valtatien 8 läheisyydessä, noin 5 kilometriä kaupungin keskustasta itään. Kaupunginosa oli aiemmin osa vuoden 2003 alussa lakkautettua Pattijoen kuntaa. Pattijoen kirkonkylä sijaitsee kaupunginosassa, joka on osa Raahen keskustaajamaa.


title: Pattijoki (taajama)

text: Pattijoella sijaitsee muun muassa vuonna 1912 rakennettu kirkko ja vuonna 1988 rakennettu vesitorni. Kaupunginosan halki virtaa Perämereen laskeva Pattijoki.


title: Pattijoki (taajama)

text:
Kulttuurihistoriallisesti kirkko ja lähiympäristö ovat valtakunnallisesti arvokasta aluetta. Alueella sijaitsee mm. vuosina 1896–1897 rakennettu Pattijoen silta. Yksiaukkoinen kiviholvisilta ja joen rantamaisema on valtakunnallinen suojelukohde.
Kiviholvisillan kautta kulkeva tie on osa kulttuurihistoriallisesti merkittävää Pohjanmaan rantatietä.


title: Pattijoki (täsmennyssivu)

text: Pattijoki voi tarkoittaa seuraavia:


title: Koripallon Euroopan-mestaruuskilpailut 1949

text: Vuoden 1949 koripallon EM-kisat järjestettiin Egyptissä. Kisat järjestettiin kuudennen kerran. Kisojen mestaruuden voitti Egypti.


title: Engelsbergin ruukki

text: Engelsbergin ruukki () on Ängelsbergin kylässä, Fagerstan kunnassa Västmanlandin läänissä Keski-Ruotsissa sijaitseva entisen terästehtaan ja sitä ympäröivän ruukkikylän muodostama kulttuurinähtävyys. Se on ollut myös Unescon maailmanperintökohde vuodesta 1993.


title: Engelsbergin ruukki

text: Ängelsbergin ruukki kuului aikanaan Västervålan pitäjään. Sen perusti vuonna 1681 kihlakunnanvouti Per Larsson Gyllenhöök (1645–1706). Jo aiemmin oli paikalla ollut raudanjalostustoimintaa. Per Larsson Gyllenhöök ja myöhemmin hänen poikansa Anders Gyllenhöök kehittivät tehdasta, niin että 1700-luvun alussa siihen kuului kolme mökkiä, kolme vasara-ahjoa, saha ja vesimylly. Vuonna 1728 Anders Gyllenhöök myi ruukin Söderhielmin suvulle, joa 1700-luvun aikana modernisoi sitä edelleen. Siitä kehittyi yksi 1700-luvun moderneimmista metallinjalostuspaikoista.


title: Engelsbergin ruukki

text: 1800-luvulla sen omisti Timmin suku. Vuonna 1916 sen osti kenraalikonsuli , ja kolme vuotta myöhemmin sen toiminta lakkautettiin. Ax:son Johnsonin suku omistaa yhä ruukin Nordstjernan AB:n kautta. Ruotsin valtion antikvaariviraston kautta ruukkialue entisöitiin 1970-luvulla.


title: Engelsbergin ruukki

text: Ruukkikylässä on jäljellä teollisuusrakennusten lisäksi kartano, puisto, ruukinkonttori ja työväen asuntoja. Engelsberg on ainoa Ruotsin historiallisista ruukkialueista, jossa on jäljellä niin rakennuksia kuin enin osa teknisistä välineistä.


title: Engelsbergin ruukki

text: Engelsbergin ruukki on osa Bergslagenin ekomuseota.


title: Nantucketin lentoasema

text: Nantucketin lentoasema (; ) on lentoasema Nantucketin saaren eteläosassa Massachusettsissa, Yhdysvalloissa. Se on Massachusettsin toiseksi vilkkain lentoasema Loganin kansainvälisen lentoaseman jälkeen.


title: Nantucketin lentoasema

text: Asema on levittäytynyt 4,9 neliökilometrin laajuiselle alueella, ja siihen kuuluu kolme asfalttipäällysteistä kiitotietä. Asemalta on lentoyhteydet muun muassa Washingtoniin, Bostoniin, New Yorkiin ja Martha's Vineyardiin, mutta osa lennoista on vain kausittaisia.


title: Nantucketin lentoasema

text: Aseman historia alkoi 1930-luvulla, kun paikallinen maanviljelijä Leslie Holm tasoitti maitaan maatalonsa eteläpuolelta lentokenttää varten. Hän muodosti ystävänsä David Raubin kanssa Nobadeer Flying Service -lentoyhtiön. Nantucketin kunta osti maat Holmilta vuonna 1941. Kunta sai samana vuonna Civil Aeronautics Administrationilta 274 000 dollaria, jotka käytettiin kahden päällystetyn kiitotien ja muihin aseman rakennustöihin. Yhdysvaltain laivasto otti aseman käyttöönsä toisen maailmansodan aikana. Sodan jälkeen se palautettiin jälleen Nantucketin kunnalle, ja vuonna 1946 se nimettiin uudelleen sodassa kuolleiden 11 nantucketilaismiehen muistolle.


title: Yyteri BeachFutis

text: Yyteri BeachFutis on Porissa vuosina 2004–2011 järjestetty beachfutis-turnaus.


title: Yyteri BeachFutis

text: Vuoteen 2010 asti turnauksen paikkana oli Yyterin hiekkaranta, viimeisenä vuonna se järjestettiin Porin raviradalle rakennetuilla hiekkakentillä. Turnauksen loppuottelut pelattiin vuosina 2006 ja 2007 Porin kauppatorilla sekä vuonna 2008 Isomäen jäähallissa.


title: Yyteri BeachFutis

text: Yyteri BeachFutiksella oli beachfutiksen SM-turnauksen arvo vuosina 2006–2008. Vuonna 2011 turnauksen yhteydessä pelattiin Suomen beachfutismaajoukkueen ensimmäinen epävirallinen maaottelu, jossa Suomi kohtasi Viron. Turnauksen otteluita televisioitiin useina vuosina Urheilukanavalla ja Nelonen Sportilla.


title: Yyteri BeachFutis

text: Yyteri BeachFutis järjestettiin ensimmäisen kerran vuonna 2004 Yyteri Beach Cupin nimellä, jolloin joukkueita osallistui 12. Tapahtuma kasvatti suosiotaan muutamassa vuodessa niin, että joukkueita osallistui turnaukseen useita satoja ja pelaajia useita tuhansia. Samalla turnaus muuttui pelkästä beachfutisturnauksesta festivaaliksi iltajuhlineen ja esiintyjineen.


title: Yyteri BeachFutis

text: Vuonna 2009 Yyteri Beachfutis keräsi kävijöitä pelaajat ja muu yleisö mukaan lukien jo yli 40 000. Huippuvuonna 2010 kävijöitä oli neljän päivän aikana yli 70 000. Joukkueita osallistui lähes 900 ja pelaajia noin 18 000. Kävijämäärän kasvaessa lisääntyivät myös lieveilmiöt, kuten omaisuus- ja huumausainerikokset. Myös Yyterin ja Kaanaan kaupunginosien asukkaat alkoivat valittamaan häiriöistä.


title: Yyteri BeachFutis

text: Yyteri on Natura 2000-aluetta, eikä tapahtuma enää vuonna 2011 saanut viranomaisilta lupaa, koska valtavien ihmismassojen katsottiin vaarantavan alueen luontoarvojen säilymisen.


title: Yyteri BeachFutis

text: Kielteisen päätösen jälkeen vuoden 2011 beachfutisturnaus iltajuhlineen järjestettiin Porin raviradalla, jonne se keräsi noin 15 000 henkeä.


title: Yyteri BeachFutis

text: Suurista kävijämääristä huolimatta tapahtuman talous oli kuitenkin lehtitietojen mukaan epävakaalla pohjalla. Turnauksen internet-sivujen sulkeuduttua talvella 2012 arveltiin vuoden 2011 turnauksen jäävän viimeiseksi. Tapahtuman pääpromoottorin Patrick Suveksen menehdyttyä helmikuussa 2012 on turnauksen jatko epävarmaa.


title: Koripallon Euroopan-mestaruuskilpailut 1935

text: Vuoden 1935 koripallon EM-kisat järjestettiin Sveitsissä 2.–7. toukokuuta. Kisat järjestettiin ensimmäisen kerran. Kisojen mestaruuden voitti Latvia. Kisoihin osallistui 10 joukkuetta. Espanja ja Portugali karsivat viimeisestä paikasta Madridissa.


text: Kilpailut käytiin cup-systeemillä, eli joukkue putosi mitalikilpailusta heti ensimmäisestä tappiosta. Ensimmäisellä kierroksella muodostettiin viisi paria, joiden voittajat jatkoivat mitaliotteluihin, paitsi Sveitsi ja Italia, jotka joutuivat pelaamaan vielä toisen karsintaottelun, jotta välieriin saatiin parillinen määrä joukkueita.


text: Karsintaotteluissa pudonneet joukkueet pelasivat vielä sijoita 5-10.


text: Pelattaessa sijoista 9-10 Unkari voitti Romanian 24-17.


title: Boco IP

text: Boco IP on immateriaalioikeuksiin erikoistunut patenttitoimisto, joka on perustettu vuonna 1928.